adv t siddique exclusive interview marundan | രാഹുൽ ഗാന്ധിക്ക് വേണ്ടി വഴിമാറിക്കൊടുക്കാനായത് ഭാഗ്യമായി കണക്കാക്കുന്നു; വ്യക്തിഹത്യകളിൽ തളർന്നിട്ടില്ല; കോൺഗ്രസിനകത്തെ മുഴുവൻ പ്രശ്നങ്ങളും പരിഹരിക്കാനായിട്ടുണ്ട്; വരാനിരിക്കുന്ന തദ്ദേശ സ്വയംഭരണ തെരഞ്ഞെടുപ്പിൽ കോഴിക്കോട് കോർപറേഷനടക്കം യുഡിഎഫ് പിടിച്ചെടുക്കും; വിശ്വാസ സംരക്ഷണത്തിനായി കോൺഗ്രസിന്റെ നേതൃത്വത്തിൽ വലിയ പ്രക്ഷോഭം നടന്ന ജില്ലയാണ് കോഴിക്കോട്; ഡിസിസി പ്രസിഡണ്ട് സ്ഥാനത്ത് നിന്ന് പടിയിറങ്ങുന്നത് തികഞ്ഞ സംതൃപ്തിയോടെയാണെന്ന് അഡ്വ ടി സിദ്ദീഖ് മറുനാ - MarunadanMalayalee.com\nSeptember 03, 202003:47 PM IST Permalink\nഹൈന്ദവരുടെ വിശ്വാസ സംരക്ഷണത്തിനായി കോൺഗ്രസിന്റെ നേതൃത്വത്തിൽ വലിയ പ്രക്ഷോഭം നടന്ന ജില്ലയാണ് കോഴിക്കോട്. കോഴിക്കോട് ജില്ലയിലെ കോൺഗ്രസിനകത്തെ മുഴുവൻ പ്രശ്നങ്ങളും പരിഹരിക്കാനായിട്ടുണ്ട്. വരാനിരിക്കുന്ന തദ്ദേശ സ്വയംഭരണ തെരഞ്ഞെടുപ്പിൽ കോഴിക്കോട് കോർപറേഷനടക്കം യുഡിഎഫ് പിടിച്ചെടുക്കും.രാഹുൽ ഗാന്ധിക്ക് വേണ്ടി വഴിമാറിക്കൊടുക്കാനായത്് ഭാഗ്യമായി കണക്കാക്കുന്നു. വ്യക്തിഹത്യകളിൽ തളർന്നിട്ടില്ല. ഡിസിസി പ്രസിഡണ്ട് സ്ഥാനത്ത് നിന്ന് പടിയിറങ്ങുന്നത് തികഞ്ഞ സംതൃപ്തിയോടെയാണെന്ന് അഡ്വ ടി സിദ്ദീഖ് മറുനാടൻ മലയാളിയോട്.\nകോഴിക്കോട്: സംസ്ഥാനത്തെ കോൺഗ്രസ് നേതാക്കളിൽ പ്രഗത്ഭനായ ഒരാളാണ് അഡ്വ ടി സിദ്ദീഖ്. 2016 മുതൽ മൂന്നര വർഷക്കാലമായി അദ്ദേഹം കോഴിക്കോട് ജില്ല കോൺഗ്രസ് കമ്മറ്റിയുടെ അദ്ധ്യക്ഷനായിരുന്നു. അദ്ദേഹത്തിന് കെപിസിസി വൈസ്പ്രസിഡണ്ടായി സ്ഥാനക്കയറ്റം ലഭിച്ചതോടെ കഴിഞ്ഞ ദിവസം കോഴിക്കോട് ജില്ല കോൺഗ്രസ് കമ്മറ്റിയുടെ അദ്ധ്യക്ഷനായി യു രാജീവൻ മാസ്റ്ററെ തെരഞ്ഞെടുത്തിരിക്കുന്നു. വരും ദിവസം ജില്ല കോൺഗ്രസ് കമ്മറ്റി അദ്ധ്യക്ഷന്റെ ചുമതലകൾ ടി സിദ്ദീഖ് യു രാജീവൻ മാസ്റ്റർക്ക് കൈമാറും. ഡിസിസി പ്രസിഡണ്ട് സ്ഥാനത്ത് നിന്ന് പടിയിറങ്ങുന്ന ഘട്ടത്തിൽ ജില്ലകോൺഗ്രസ് കമ്മറ്റിയുടെ അദ്ധ്യക്ഷനെന്ന നിലയിൽ കോഴിക്കോട് ജില്ലയിൽ നടത്തിയിട്ടുള്ള പ്രവർത്തനങ്ങളെ കുറിച്ചും ആസന്നമായിരിക്കുന്ന തദ്ദേശ സ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പിലെ പ്രതീക്ഷകളെ കുറിച്ചും മറുനാടൻ മലയാളിയുമായി പങ്കുവെക്കുകയാണ് അഡ്വ. ടി സിദ്ദീഖ്.\nമൂന്നര വർഷക്കാലത്തെ ഡിസിസി പ്രസിഡണ്ട് സ്ഥാനത്ത് നിന്ന് പടിയിറങ്ങുന്നത് പൂർണ്ണ സംതൃപ്തിയോടെ\n2016ലാണ് കോഴിക്കോട് ജില്ല കോൺഗ്രസ് കമ്മറ്റിയുടെ പ്രസിഡണ്ടായി സ്ഥാനമേൽക്കുന്നത്. മൂന്നര വർഷം പൂർത്തിയാക്കിയിരിക്കുന്നു. തികഞ്ഞ സംതൃപ്തിയോടെയാണ് ഈ സ്ഥാനത്ത് നിന്ന് പടിയിറങ്ങുന്നത്. എന്നെക്കാൾ പരിചയ സമ്പത്തുള്ള ആളാണ് പുതിയ പ്രസിഡണ്ടായ രാജീവൻ മാസ്റ്റർ. അദ്ദേഹത്തിന് അടുത്ത ദിവസം തന്നെ ചുമതലകൾ കൈമാറും. മുമ്പെങ്ങുമില്ലാത്ത തരത്തിലുള്ള പരിപാടികളും പദ്ധതികളും ഈ മൂന്നര വർഷക്കാലത്തിനിടയിൽ കോഴിക്കോട് ജില്ലയിൽ കോൺഗ്രസ് പാർട്ടിക്ക് നടത്താൻ സാധിച്ചു എന്നതിൽ തികഞ്ഞ ചാരിതാർഥ്യമുണ്ട്.\nജില്ല കോൺഗ്രസ് കമ്മറ്റിയുടെ അദ്ധ്യക്ഷനായി തിരഞ്ഞെടുക്കപ്പെട്ട ഉടൻ തന്നെ പ്രയാൺ എന്ന പേരിൽ ഒരു പദ്ധതി ആവിഷ്‌കരിക്കുകയാണ് ചെയ്തത്. പാർട്ടി പ്രവർത്തകർക്ക് കൃത്യമായി പഠന ക്യാമ്പുകൾ സംഘടിപ്പിക്കലായിരുന്നു പ്രയാണിന്റെ ഉദ്ദേശ്യം. വർഷങ്ങൾക്ക് ശേഷമായിരുന്നു ഇത്തരത്തിൽ ഗ്രൂപ്പ് സമവാക്യങ്ങൾക്കപ്പുറത്ത് കോൺഗ്രസ് പാർട്ടിയുടെ പ്രവർത്തകരെയും നേതാക്കളെയും ഒരുമിച്ചിരുത്തി ക്യാമ്പുകൾ സംഘടിപ്പിച്ചത്. ഇത് പാർട്ടിയിലെ ഐക്യം ഊട്ടിയുറപ്പിക്കാൻ ഏറെ ഉപകാരപ്രദമായി. അന്ന് മുതൽ നിരവധി പ്രവർത്തനങ്ങളാണ് ജില്ലയിൽ പാർട്ടി ആവിഷ്‌കരിച്ചത്. അതിൽ പ്രധാനപ്പെട്ട ഒരു പദ്ധതിയായിരുന്നു ഒരു കാലത്ത് കോൺഗ്രസ് പാർട്ടിയിൽ സജീവമായി നിന്നിരുന്ന സാസ്‌കാരിക പ്രവർത്തനങ്ങളെ പുനരുജ്ജീവിപ്പിക്കുക എന്നത്.\nകോഴിക്കോട്ടെയും സംസ്ഥാനത്താകെയുമുള്ള സാസ്‌കാരിക, സാഹിത്യ പ്രവർത്തകരെ കോൺഗ്രസ് പാർട്ടിയുമായി സഹകരിപ്പിച്ചു കൊണ്ട് മുൻകാലങ്ങളെ അപേക്ഷിച്ച് നിരവധി പ്രവർത്തനങ്ങൾ ഈ മൂന്ന് വർഷക്കാലയളവിനുള്ളിൽ നടപ്പിലാക്കാൻ സാധിച്ചു. സിഐഎ സമരവുമായി ബന്ധപ്പെട്ട് ശശിതരൂരടക്കമുള്ള ആളുകൾ പങ്കെടുത്ത് നിരവധി പ്രക്ഷോഭങ്ങൾ കോഴിക്കോട് കോൺഗ്രസ് പാർട്ടി സംഘടിപ്പിച്ചപ്പോൾ നിരവധിയായ സാസ്‌കാരിക പ്രവർത്തകർ അതിൽ പങ്കെടുത്തു. ജയറാം രമേഷ്, ടിപി ശ്രീനിവാസൻ, മണിശങ്കർ അയ്യർ, എംജിഎസ് നാരായണൻ, എംഎൻ കാരശ്ശേരി തുടങ്ങി നിരവധിയായ സാസ്‌കാരിക പ്രവർത്തകരെ വർഷങ്ങൾക്ക് ശേഷം കോൺഗ്രസ് പാർട്ടിയുമായി ബന്ധപ്പടുത്താനായതും ഇക്കാലയളവിലാണ്.\nനിരവധിയായ പ്രഭാഷണ പരമ്പരകളും ഇക്കാലളവിൽ പാർട്ടി കോഴിക്കോട് സംഘടിപ്പിച്ചു. ഗൗരി ലേങ്കഷ് കൊല്ലപ്പെട്ട സമയത്ത് ഗാന്ധി ടു ഗൗരി എന്ന പേരിൽ പരിപാടി സംഘടിപ്പിച്ചു. ഓഖി ദുരന്തമുണ്ടായ സമയത്ത് കോഴിക്കോട് ജില്ലയുടെ തീരദേശ മേഖലയിലൂടെ ചേമ്പാല മുതൽ ബേപ്പൂർ വരെ പദയാത്ര നടത്തി മത്സ്യത്തൊഴിലാളികളടക്കമുള്ളവരുടെ പ്രശ്നങ്ങൾക്ക് വേണ്ടി പ്രവർത്തിച്ചു.സബർമതിയെന്ന പേരിൽ വീടില്ലാത്തവർക്ക് വീടുണ്ടാക്കിക്കൊടുക്കുന്ന പദ്ധതി ആവിഷ്‌കരിച്ചു.\nജില്ലയിൽ വിവിധയിടങ്ങളിൽ നിരവധി വീടുകളുടെ പ്രവർത്തി പൂർത്തീകരിച്ചു. അവിടെ താമസം തുടങ്ങി. നിരവധി വീടുകളുടെ പ്രവർത്തികൾ അന്തിമ ഘട്ടത്തിലെത്തിയിരിക്കുന്നു. പരിസ്ഥിതിയുടെ രാഷ്ട്രീയം മുഖ്യധാരയിലേക്കെത്തിക്കുന്നതിന് വേണ്ട പ്രവർത്തനങ്ങളും ജില്ല കോൺഗ്രസ് കമ്മറ്റിയുടെ നേതൃത്വത്തിൽ ഇക്കാലയളവിൽ നടന്നു. ജില്ലയിലെ കോൺഗ്രസ് പ്രവർത്തകരുടെയും അവരുടെ ബന്ധുക്കളുടെയും പിറന്നാളുകളിൽ ഒരു മരം നടുന്ന പദ്ധതിയും നടപ്പിലാക്കിയത് ഈ കാലഘട്ടത്തിലാണ്. വർങ്ങൾക്ക് ശേഷം കോൺഗ്രസ് പ്രവർത്തകരുടെ കുടുംബ സംഗമങ്ങൾ സംഘടിപ്പിച്ചതും ഈ മൂന്നര വർഷക്കാലത്തിനിടയിലായിരുന്നു.\nരക്തസാക്ഷി കുടംബങ്ങളുടെ സംഗമങ്ങൾ നടത്തി. ജില്ലയിൽ പലയിടത്തായി നടന്നിരുന്ന സിപിഐഎം ബിജെപി സംഘർഷങ്ങൾക്കെതിരെ മാനവ മഹാംസംഗമങ്ങൾ നടത്തി. അതിന്റെ ഫലമായി ഇരുപാർട്ടികൾക്കും ആയുധങ്ങൾ താഴെ വെക്കേണ്ടി വന്നു. ഫാ.ടോംഉഴുന്നാലിനെ ഐഎസ് ഭീകരർ തടവിലാക്കിയ ഘട്ടത്തിൽ അദ്ദേഹത്തിന്റെ മോചനത്തിനായി ആദ്യമായി തെരുവിലിറങ്ങിയത് കോഴിക്കോട് ജില്ല കോൺഗ്രസ് കമ്മറ്റിയുടെ നേതൃത്വത്തിലായിരുന്നു. പിന്നീട് അദ്ദേഹം മോചിതനായി എത്തിയപ്പോൾ അദ്ദേഹത്തിന് സ്വീകരണവും നൽകി. ഇത്തരത്തിൽ നിരവധിയായ പ്രവർത്തനങ്ങളാണ് ഈ മൂന്നര വർഷക്കാലത്തിനുള്ളിൽ ജില്ല കോൺഗ്രസ് കമ്മറ്റി നടപ്പിലാക്കിയിരിക്കുന്നത്. അതെല്ലാം പറയാനിരുന്നാൽ ദിവസങ്ങളോളം വേണ്ടി വരും. ജില്ലയിലെ കോൺഗ്രസ് പാർട്ടിക്കകത്ത് നിലനിന്നിരുന്ന 99 ശതമാനം പ്രശ്നങ്ങളും പരിഹരിക്കാനായിട്ടുണ്ട്. മുന്നണി ബന്ധങ്ങൾ കൂടുതൽ ദൃഢമാക്കാനും ഈ മൂന്നര വർഷക്കാലയളവിനുള്ളിൽ കഴിഞ്ഞിട്ടുണ്ട്. ജില്ലയിലെ തലമുതിർന്ന കോൺഗ്രസ് നേതാക്കളും പ്രവർത്തകരുമുണ്ട്. അവരുടെ ജീവനും രക്തവുമെല്ലാം പാർട്ടിക്ക് വേണ്ടി സംഭാവന ചെയ്ത നിസ്വാർത്ഥരായ കോൺഗ്രസ് പ്രവർത്തകർ. അവരെയെല്ലാം ഒരുമിച്ച് കൂട്ടാനും അവരുടെ അനുഭവങ്ങൾ പുതിയ തലമുറ പാർട്ടിപ്രവർത്തകർക്ക് കൈമാറാനും അവരെ ആദരിക്കാനും ഈ മൂന്നര വർഷത്തിനിടയിൽ ശ്രമിച്ചിട്ടുണ്ട്.\nശബരിമലയിൽ ആചാരലംഘനത്തിന് സർക്കാർ കൂട്ടുനിന്ന സമയത്ത് ഹൈന്ദവ വിശ്വാസികളുടെ വിശ്വാസ സംരക്ഷണത്തിനായി കോൺഗ്രസ് പാർട്ടിയുടെ നേതൃത്വത്തിൽ വലിയ പ്രക്ഷോഭങ്ങൾ നടത്തിയ ജില്ലയാണ് കോഴിക്കോട്. കഴിഞ്ഞ രണ്ട് പ്രളയകാലങ്ങളിലും ഡിസിസി ഓഫീസ് കേന്ദ്രീകരിച്ച് ദുരിതാശ്വാസ സാധനങ്ങൾ വിതരണം ചെയ്യുന്നതിനും സമാഹരിക്കുന്നതിനും വേണ്ടിയുള്ള പ്രവർത്തനങ്ങൾ നടന്നു. കോഴിക്കോട് ജില്ലക്ക് പുറത്തേക്കും ജില്ല കോൺഗ്രസ് കമ്മറ്റിയുടെ കരുതൽ എത്തി. പത്തനംതിട്ടയിലേക്കും, എറണാകുളത്തേക്കും, വയനാട്ടിലേക്കുമെല്ലാം ഡിസിസി ഓഫീസിൽ നിന്ന് വസ്ത്രങ്ങളും ഭക്ഷ്യവസ്തുക്കളുമായി ലോറികൾ പുറപ്പെട്ടു. ഡിസിസി പ്രസിഡണ്ടെന്ന നിലയിൽ അതിനെല്ലാം നേതൃത്വം നൽകാൻ എനിക്കായിട്ടുണ്ട്. അതുകൊണ്ടെല്ലാം തന്നെ തികഞ്ഞ ആത്മസംതൃപ്തിയോടു കൂടിയാണ് ഇപ്പോൾ ഡിസിസി പ്രസിഡണ്ട് സ്ഥാനത്ത് നിന്ന് പടിയിറങ്ങുന്നത്. എന്നേക്കാൾ കഴിവും പരിചയ സമ്പത്തുമുള്ള ആളാണ് യു രാജീവൻ മാസ്റ്റർ. അദ്ദേഹത്തിന് എല്ലാവിധ പിന്തുണയും ആശംസകളും ഞാൻ ഈ അവസരത്തിൽ അർപ്പിക്കുകയാണ്. അടുത്ത ദിവസം തന്നെ ഒദ്യോഗികമായി ചുമതലകൾ അദ്ദേഹത്തിന് കൈമാറും.\nകെപിസിസി വൈസ് പ്രസിഡണ്ടെന്ന പുതിയ ചുമതല ഉത്തരവാദിത്വങ്ങൾ വർദ്ധിപ്പിക്കുന്നുണ്ടെങ്കിലും ഡിസിസി പ്രസിഡണ്ടെന്ന പോലെ തിരക്കുകളുണ്ടാകില്ലെന്നാണ് കരുതുന്നത്. നേരത്തെ ഞാൻ സ്ഥിരമായി യോഗ ചെയ്യാറുണ്ടായിരുന്നു, കോഴിക്കോട് കടപ്പുറത്ത് വന്ന് വോളിബോളും ഫുഡ്ബോളും കളിക്കാറുണ്ടായിരുന്നു. ഡിസിസി പ്രസിഡണ്ടായതിന് ശേഷം അത് പൂർണ്ണമായും മുടങ്ങിപ്പോയിരുന്നു. ഭക്ഷണം പോലും സമയത്തിന് കഴിക്കാൻ പറ്റിയിരുന്നില്ല. ആ രീതിയിൽ തിരക്കുപിടിച്ച ജീവിതമായിരുന്നു കഴിഞ്ഞ മൂന്നര വർഷക്കാലം. കെപിസിസി വൈസ്പ്രസിഡണ്ടെന്ന നിലയിൽ കോൺഗ്രസ് അനുകൂല ഉദ്യോഗസ്ഥ സംഘടനകളുടെ ചുമതലയും ചാനൽ ചർച്ചകളിൽ പങ്കെടുക്കേണ്ട ചുമതലയുണ്ടാകും. എങ്കിലും മുടങ്ങിപ്പോയ വ്യായാമങ്ങളും വായനയും എഴുത്തുമെല്ലാം പുനരാരംഭിക്കണമെന്നും ആഗ്രഹമുണ്ട്.\nജീവിതത്തിലൊരിക്കലും മദ്യപിക്കാത്ത എന്നെ മദ്യപാനിയായി ചിത്രീകരിച്ചു\nഡിസിസി പ്രസിഡണ്ടായ സമയം മുതൽ നിരവധിയായ അധിക്ഷേപങ്ങൾ എനിക്ക് നേരെ എതിർപാർട്ടികളിലുള്ളവർ ഉന്നയിച്ചു. വ്യക്തിപരമായും കുടുംബപരമായും എന്നെ അപകീർത്തിപ്പെടുത്താനുള്ള ശ്രമങ്ങളുണ്ടായി. ജീവിത്തിലൊരിക്കലും മദ്യപിക്കാത്ത എന്നെ കള്ളുകുടിയനായി ചിത്രീകരിച്ചു. ആദ്യമായി മരുഭൂമിയിലൂടെ സവാരി നടത്തിയ സമയത്ത് കാൽ നിലത്തുറക്കാതെ വീഴാൻപോയതിനെ മദ്യപിച്ച് ലെക്കുകെട്ടതായി ചിത്രീകരിച്ചു. കുടുംബത്തെ വരെ അതിലേക്ക് വലിച്ചിഴച്ചു. മരണപ്പെട്ട കോൺഗ്രസ് പ്രവർത്തകന്റെ വീട്ടിലേക്ക് ഭക്ഷ്യസാധനങ്ങൾ ചുമലിലേറ്റി പോകുന്ന ചിത്രമെടുത്ത് പിണറായി വിജയൻ സർക്കാറിന്റെ സൗജന്യ കിറ്റ് സ്വീകരിക്കുന്ന ഡിസിസി പ്രസിഡണ്ടെന്ന നിലയിൽ പ്രചരിപ്പിച്ചു. ഭാര്യയെയും മക്കളെയും വരെ ഇത്തരത്തിൽ അപവാദ പ്രചരണങ്ങളിലേക്ക് വലിച്ചിഴച്ചു. ഞാൻ മനസ്സ് കൊണ്ട് പോലും വിചാരിക്കാത്ത കാര്യങ്ങളിൽ എന്നെ പ്രതിചേർത്ത് പ്രചരണങ്ങൾ നടന്നു. ഇത്തരം പ്രചരണങ്ങൾ നടത്തിയവർ തന്നെ പിന്നീട് ക്ഷമാപണം നടത്തുന്ന സ്ഥിതിയുണ്ടായി. സാധാരണ ഗതിയിൽ ഇത്തരം സന്ദർഭങ്ങളിൽ മനുഷ്യർക്ക് വിഷമമുണ്ടാകുന്നത് പോലെ എനിക്കുമുണ്ടായിരുന്നു. എന്നാൽ പ്രചരണങ്ങൾക്കൊന്നും എന്നെ തളർത്താനായിട്ടില്ല. അതിൽ തളർന്നിരിക്കാനോ നാട് വിട്ടുപോകാനോ ഞാൻ തയ്യാറായിരുന്നുമില്ല. കാരണം ഞാൻ വ്യക്തിപരമായി ആരെയും ഇത്തരത്തിൽ ആക്ഷേപിച്ചിട്ടില്ല. അതെന്റെ രാഷ്്ട്രീയവുമല്ല. എന്റെ മനസ്സ് സത്യസന്ധമായിരുന്നു. അതുകൊണ്ട് തന്നെ ഇത്തരം പ്രചരണങ്ങളുടെ ഒരു ഘട്ടത്തിലും ഞാൻ തളർന്നിട്ടില്ല.\nരാഹുൽഗാന്ധിക്ക് വേണ്ടി വഴി മാറി\nഏതൊരു പൊതുപ്രവർത്തകനെയും പോലെ ജനങ്ങൾക്ക് വേണ്ടി പാർലമെന്റിൽ പ്രതിനിധീകരിക്കണമെന്ന ആഗ്രഹം എനിക്കുമുണ്ടായിരുന്നു. അങ്ങനെയാണ് മുന്നണിയും പാർട്ടിയും തീരുമാനിച്ചത് പ്രകാരം വയനാട് സീറ്റിൽ മത്സരിക്കാൻ തയ്യാറെടുക്കുന്നത്. കോൺഗ്രസിനെയും ഐക്യജനാധിപത്യ മുന്നണിയെയും സംബന്ധിച്ച് നൂറ് ശതമാനം വിജയം ഉറപ്പുള്ള സീറ്റായിരുന്ന വയനാട്. സ്ഥാനാർത്ഥിയായി തീരുമാനിക്കപ്പെട്ട് കൽപറ്റയിൽ പ്രചരണജാഥ നടക്കുന്നതിനിടയിലാണ് ഉമ്മൻ ചാണ്ടി ഫോണിൽ വിളിച്ച് ഇക്കാര്യ പറയുന്നത്. രാഹുൽ ഗാന്ധി കേരളത്തിലേക്ക് മത്സരിക്കാനായി വരുന്നുണ്ടെന്നും വയനാട് സീറ്റാണ് തീരുമാനിച്ചിരിക്കുന്നതും പറയുന്നത്.\nഎന്നോട് വിഷമം തോന്നരുതെന്നും പറഞ്ഞു. ഞാൻ അദ്ദേഹത്തിനോട് മറുപടി പറഞ്ഞത് ഒരു വിഷമവുമില്ല, ഇക്കാര്യം ആദ്യം അനൗൺസ് ചെയ്യുന്നത് ഞാനായിരിക്കുമെന്നുമാണ്. അങ്ങനെ ഞാൻ തന്നെയാണ് എനിക്ക് പകരം രാഹുൽ ഗാന്ധി വയനാട്ടിൽ മത്സരിക്കുന്ന കാര്യം മുക്കത്ത് വെച്ച് വാർത്തസമ്മേളനം വിളിച്ച് പ്രഖ്യാപിക്കുന്നത്. ജീവതത്തിൽ ഏറ്റവും വലിയ സംതൃപ്തി നൽകിയ തീരുമാനങ്ങളിലൊന്നായിരുന്നു അത്. രാഹുൽ ഗാന്ധിയെ പോലെ മതേതര ഇന്ത്യയുടെ പ്രതീക്ഷയായ ഒരാൾക്ക് വഴി മാറിക്കൊടുത്തു എന്ന അഭിമാനം മരണം വരെ എന്നെ മുന്നോട്ട് നയിക്കും.\nവരാനിരിക്കുന്ന തെരഞ്ഞെടുപ്പിൽ യുഡിഎഫ് പിടിച്ചെടുക്കും\nവരാനിരിക്കുന്ന തദ്ദേശസ്വയംഭരണ സ്ഥാപനങ്ങളിലേക്കുള്ള തെരഞ്ഞെടുപ്പിൽ കോഴിക്കോട് നിന്ന് കേൾക്കുന്ന വാർത്തകൾ ഞെട്ടിക്കുന്നതായിരിക്കും. രൂപീകരണ കാലം മുതൽ ഇടതുമുന്നണി ഭരിക്കുന്ന കോഴിക്കോട് ജില്ലപഞ്ചായത്തും മൂന്ന് പതിറ്റാണ്ടിലേറെയായി ഇടതുമുന്നണി കുത്തകയാക്കി വെച്ചിരിക്കുന്ന കോഴിക്കോട് കോർപറേഷനും യുഡിഎഫ് പിടിച്ചെടുക്കും. ജില്ലയിലെ മഹാഭൂരിഭാഗം നഗരസഭകളിലും ഇക്കുറി യുഡിഎഫ് അധികാരത്തിൽ വരും. വർഷങ്ങളായി കോഴിക്കോട് ജില്ലയിൽ നിന്നും നിയമസഭയിൽ കോൺഗ്രസിന്റെ അംഗങ്ങളുണ്ടാകാറില്ല.\nഅടുത്ത തവണ അതിനും മാറ്റമുണ്ടാകും. എണ്ണംപറഞ്ഞ എംഎൽഎമാർ കൈപ്പത്തി അടയാളത്തിൽ ജയിച്ച് കോഴിക്കോട് ജില്ലയിൽ നിന്നും നിയമസഭയിലെത്തും. ജില്ലയുൾപ്പെടുന്ന മൂന്ന് പാർലമെന്റ് മണ്ഡലങ്ങളിലും കോൺഗ്രസ് സ്ഥാനാർത്ഥികൾ ജയിച്ചുവരുന്നുണ്ട്. ഇത്തവണ അത് ജില്ല പഞ്ചായത്തിലേക്കും അടുത്ത വർഷം നടക്കുന്ന നിയമസഭ തെരഞ്ഞെടുപ്പിലും ആവർത്തിക്കും. ജില്ലയിലാകെ അതിന് സഹായകമാകുന്ന തരത്തിൽ കോൺഗ്രസ് പാർട്ടിക്ക് ഉണർവേകാനുള്ള പ്രവർത്തനങ്ങൾ സംസ്ഥാന ദേശീയ നേതൃത്വങ്ങളുടെ സഹായത്തോടെ കഴിഞ്ഞ മൂന്നര വർഷത്തിനുള്ളിൽ നടപ്പിലാക്കിയിട്ടുണ്ട്. അതിന്റെ പ്രതിഫലനങ്ങൾ തെരഞ്ഞെടുപ്പിൽ ഉണ്ടാകും.\nപിണറായി വിജയന്റെ ഭരണം പൂർണ്ണപരാജയം\nപിണറായി വിജയന്റെ നേതൃത്വത്തിലുള്ള സംസ്ഥാന സർക്കാറിന്റെ നാല് വർഷക്കാലത്തെ ഭരണം പൂർണ്ണപരാജയമാണ്. എൻഐഎയും കസ്റ്റംസും എൻഫോഴ്സ്മെന്റ്ും തുടങ്ങി സകല അന്വേഷണ ഏജൻസികളും സെക്രട്ടേറിയേറ്റിലും മുഖ്യമന്ത്രിയും ഓഫീസിലും കയറി ഇറങ്ങുന്ന അവസ്ഥയാണ്. മുഖ്യമന്ത്രിയുടെ മുൻപ്രിൻസിപ്പൾ സെക്രട്ടറിയെ 70 മണിക്കൂറോളം അന്വേഷണ ഏജൻസികൾ ചോദ്യം ചെയ്തു.\nഇതെല്ലാം സർക്കാറിനും കേരള രാഷ്ട്രീയത്തിനും സംസ്ഥാനത്തിനാകെയും നാണക്കേടാണ്. അഴിമതിയുടെ കൂത്തരങ്ങായി സംസ്ഥാന ഭരണം മാറി. സ്പ്രിങ്ളറും, ബെവ്ക്യൂ ആപ്പും, ബ്രൂവറിയും,ഇ മൊബിലിറ്റി പദ്ധതിയുമെല്ലാം അഴിമതി നിറഞ്ഞതായിരുന്നു. ഏറ്റവുമൊടുവിൽ വടക്കാഞ്ചേരിയിലെ ലൈഫ് മിഷൻ പദ്ധതിയിലെയും അഴിമതി കഥകളാണ് പുറത്തുവന്നിരിക്കുന്നത്. ഇത്രത്തോളം അഴിമതിയിൽ കുളിച്ചൊരു സർക്കാർ കേരള ചരിത്രത്തിലുണ്ടായിട്ടില്ല.\nവെഞ്ഞാറുംമൂട് ഇരട്ടക്കൊലപാതകത്തിൽ കോൺഗ്രസിന് പങ്കില്ല\nവെഞ്ഞാറുംമൂട്ടിൽ രണ്ട് സംഘങ്ങൾ തമ്മിലുണ്ടായ സംഘട്ടനത്തിൽ രണ്ട് പേർ മരിച്ചു. അതിൽ കോൺഗ്രസ് പാർട്ടിക്ക് പങ്കില്ല. അറസ്റ്റിലായവർക്ക് വേണ്ടി ഒരു ഇടപെടലും കോൺഗ്രസ് പാർട്ടിയുടെ ഭാഗത്ത് നിന്നുണ്ടാകില്ല. ഒരു ചെറുകടലാസ് പോലും അറസ്റ്റിലായവർക്ക് വേണ്ടി കോടതിയിൽ പാർട്ടി നൽകില്ല. കോൺഗ്രസിന് ആരെയും കൊല്ലാനാകില്ല. കോൺഗ്രസ് പാർട്ടി കൊലയാളികൾക്ക് വേണ്ടി പിരിവ് നടത്താറുമില്ല.അത്തരക്കാരെ സംരക്ഷിക്കാറുമില്ല


തിരുവനന്തപുരം :സംസ്ഥാനത്ത് അടുത്ത ദിവസങ്ങളില് പൊതുവെ മഴ കുറയുമെന്ന് കേന്ദ്ര കാലാവസ്ഥ വകുപ്പ് അറിയിച്ചതായി മുഖ്യമന്ത്രി പിണറായി വിജയന് പറഞ്ഞു. എന്നാല് ജാഗ്രത തുടരണമെന്ന് അദ്ദേഹം പറഞ്ഞു. എങ്കിലും തിങ്കളാഴ്ചയും ചൊവ്വാഴ്ചയും ചിലയിടങ്ങളില് ഒറ്റപ്പെട്ട ശക്തമായ മഴ കാലാവസ്ഥ വകുപ്പ് പ്രവചിക്കുന്നുണ്ട്. കഴിഞ്ഞ ദിവസങ്ങളില് അതിതീവ്ര മഴ ലഭിച്ച മലയോര മേഖലയില് കുറച്ച് സമയം ശക്തമായ മഴ ലഭിച്ചാല് തന്നെ ഉരുള്‍പൊട്ടല്, മണ്ണിടിച്ചില് തുടങ്ങിയ ദുരന്തങ്ങള് സംഭവിക്കാനുള്ള സാധ്യതയുണ്ട്. മലയോര മേഖലയില് ജാഗ്രത തുടരണം.\nകേന്ദ്ര കാലാവസ്ഥ വകുപ്പിന്റെ കണക്ക് പ്രകാരം കേരളത്തിലെ ഓഗസ്റ്റ് മാസത്തില് നമുക്ക് സാധാരണ കിട്ടുന്ന ആകെ മഴ 427 മില്ലിമീറ്ററാണ്. കഴിഞ്ഞ 10 ദിവസം, അതായത് 2020 ആഗസ്റ്റ് ഒന്നു മുതല് 10 വരെ നമുക്ക് കിട്ടിയത് 476 മില്ലിമീറ്റര് മഴയാണ്. അതായത് ഈ മാസമാകെ കിട്ടേണ്ട മഴയില് കൂടുതല് 10 ദിവസം കൊണ്ട് നമുക്ക് കിട്ടി. ഇത്തരത്തിലുള്ള അതിതീവ്ര മഴ ആഗസ്റ്റ് മാസത്തില് കഴിഞ്ഞ മൂന്നു വര്‍ഷമായി ആവര്‍ത്തിക്കുന്ന സ്ഥിതിയാണ്.\nജലസേചന, വൈദ്യുതി വകുപ്പുകളുടെ ചില ചെറിയ അണക്കെട്ടുകള് നിയന്ത്രിതമായ അളവില് ജലം പുറത്തേക്കൊഴുക്കുന്നുണ്ട്. അലേര്‍ട്ട് ലെവലിന് താഴെ എത്തിയാല് അത് അവസാനിപ്പിക്കും. അത് വരെ അണക്കെട്ടുകളുടെ താഴെയുള്ള നദിക്കരകളില് താമസിക്കുന്നവര് ജാഗ്രത തുടരണം.\nമഴ മാറിയതോടെ നദികളില് ജലനിരപ്പ് കുറയുന്നുണ്ട്. വെള്ളക്കെട്ട് രൂപപ്പെട്ട ഇടങ്ങളില്‍നിന്ന് വേഗത്തില് തന്നെ കടലിലേക്ക് വെള്ളം ഒഴുകി പോകുന്ന സാഹചര്യമാണുള്ളത്. കേന്ദ്ര ജലകമ്മീഷന്റെ പ്രളയ മുന്നറിയിപ്പ് സംവിധാനത്തിന്റെ കണക്ക് പ്രകാരം അച്ചന്‍കോവിലാര്, മണിമലയാര്, മീനച്ചില് എന്നീ നദികളിലാണ് വാണിംഗ് നിരപ്പില് ജലനിരപ്പ് നില്‍ക്കുന്നത്. ഇവിടങ്ങളിലും ജലനിരപ്പ് താഴുന്ന പ്രവണതയാണ് തിങ്കളാഴ്ച പകല് കാണിക്കുന്നത്. പൊതുവില് സംസ്ഥാനത്ത് അപകടാവസ്ഥ കുറഞ്ഞു വരുന്ന ആശ്വാസമാണ് ഉള്ളത്. എങ്കിലും കുറച്ച് ദിവസം കൂടി ജാഗ്രത തുടരാന് തന്നെയാണ് നിര്‍ദേശമെന്ന് മുഖ്യമന്ത്രി കൂട്ടിച്ചേര്‍ത്തു.


ലോങ്‌ഷോട്ട്‌സ്: ചോരപ്പാടങ്ങളില് ഒടുങ്ങുന്ന ബാല്യം\nതകര്‍ത്തുപെയ്യന്ന മഴ. ആ മഴയിലൂടെ നീങ്ങുന്ന കനത്ത ബൂട്ടുകള്. ഭൂമിയെ ചവിട്ടിഞെരിച്ച് കടന്നുപോകുന്ന ബൂട്ടുകളുടെ ക്ലോസപ്പ്. അവര് നമുക്കഭിമുഖമായി വരികയാണ്. യന്ത്രത്തോക്കുകള് ഏന്തിയ സൈനികര്. തലയ്‌ക്കുപിന്നില് കൈകള്‍കെട്ടി ഏതാനും കുട്ടികളുമുണ്ട് അവര്‍ക്കൊപ്പം. ചവിത എന്ന ചവയും കൂട്ടുകാരുമാണത്. എല്ലാവര്‍ക്കും പന്ത്രണ്ട് വയസ്സിനടുത്ത് പ്രായം. ഒരേ ക്ലാസ്സില് പഠിക്കുന്നവര്. കളിക്കൂട്ടുകാര്. സര്‍ക്കാര് സേനയെ്‌ക്കതിരെ പൊരുതുന്ന ഗറില്ലാസംഘത്തിന്‍െറ ക്യാമ്പില്‍നിന്ന് പിടികൂടിയതാണവരെ. രക്തം വാര്‍ന്നുപോയ മുഖങ്ങള്. അവര് മരണമുഖത്തേക്ക് അടുക്കുകയാണ്. പെരുമഴയിലും അവര്‍ക്ക് വല്ലാതെ ദാഹിക്കുന്നുണ്ട്. കാലുകളില് വേദന കത്തിപ്പടരുന്നു. അവര്‍ക്കുള്ള മുന്നറിയിപ്പുപോലെ വഴിയിലെ മരക്കൊമ്പില് ഉറ്റ കൂട്ടുകാരന്‍െറ ജഡം ഇളകിയാടുന്നു. ഇവര് തങ്ങളെ കൊല്ലാന് കൊണ്ടുപോവുകയാണെന്ന് ചവ പറയുന്നു. ഇപ്പോള്, സൈനികരും കുട്ടികളും അകന്നകന്നുപോവുകയാണ്. പിറകില്‍നിന്നുള്ള ദൃശ്യമാണ് നമ്മള് കാണുന്നത്. ``തെറ്റൊന്നും ചെയ്യാത്ത ഞങ്ങളെ എന്തിനാണിവര് കൊല്ലുന്നത്'' എന്നാണ് ചവയുടെ ചോദ്യം. പ്രേക്ഷക മനസ്സില് ഉല്‍ക്കണ്‌ഠയുടെ തീമഴ തീര്‍ത്ത് `ഇന്നസന്‍റ് വോയ്‌സസ്' എന്ന സ്‌പാനിഷ് ചലച്ചിത്രം ഈ ചോദ്യത്തില്‍നിന്നാണ് തുടങ്ങുന്നത്. ഏതു സംഘര്‍ഷത്തിലും പ്രധാനമായും ഇരയാകപ്പെടുന്ന കുട്ടികളുടെ ചോദ്യമാണിത്. ഒരിക്കലും, ആര്‍ക്കും ഉത്തരം കണ്ടെത്താനാവാത്ത, തീപ്പിടിച്ച ചോദ്യം.\nമധ്യ അമേരിക്കയിലെ ചെറിയ രാജ്യങ്ങളിലൊന്നായ എല് സാല്‍വഡോര് ആണ് ഈ സിനിമയുടെ പശ്ചാത്തലം. രാജ്യത്ത്, ആഭ്യന്തര യുദ്ധം നടന്ന 1980-കളില്‍നിന്നാണ് `ഇന്നസന്‍റ് വോയ്‌സസി'നുള്ള ഇതിവൃത്തം കണ്ടെത്തിയത്. ഇവിടത്തെ ആണ്‍കുട്ടികളുടെ ബാല്യം പന്ത്രണ്ടാം ജന്മദിനത്തില് ഒടുങ്ങുമായിരുന്നു. പന്ത്രണ്ടാം പിറന്നാള് കുട്ടികള്‍ക്കും കുടുംബത്തിനും ആഹ്ലാദിക്കാനുള്ള അവസരമല്ല. അവരുടെ നിഷ്‌കളങ്ക ബാല്യത്തിന്‍െറ വേരറുക്കുന്ന ദിവസമാണന്ന്. ഭരണകൂട ഭീകരതയുടെ കഴുകന് കണ്ണുകള് അവരെ എപ്പോഴും നോട്ടമിട്ടുകൊണ്ടിരിക്കും. അതില്‍നിന്ന് കുതറിയോടാന് അവര്‍ക്കാവില്ല.\nപന്ത്രണ്ട് തികയുന്ന ദിവസം സൈനികര് സ്‌കൂളിലോ ഗ്രാമത്തിലോ എത്തിയിരിക്കും. നാട്ടുകാര്‍ക്കെതിരെ, സ്വന്തം കുടുംബത്തിനെതിരെ പോരാടാന് അവരെ `കുട്ടിപ്പട്ടാള'ത്തില് ചേര്‍ക്കാനാണ് സൈനികര് എത്തുന്നത്. ഒന്നുകില് മരണം, അല്ലെങ്കില് ഉറ്റവരെ വിട്ട് അന്യരാജ്യത്തേക്കുള്ള ഒളിച്ചോട്ടം. `കുട്ടിപ്പട്ടാള'ത്തില് ചേരാനാഗ്രഹിക്കാത്തവര്‍ക്ക് ഇതേവഴികളുള്ളൂ. ആണ്‍മക്കളുടെ പന്ത്രണ്ടാം പിറന്നാള് അടുക്കുന്തോറും ഓരോ അമ്മയുടെയും മനസ്സില് കനലാണ്. ബാല്യകുതൂഹലങ്ങള് ആസ്വദിച്ചുതീരാതെ, കൗമാരത്തിന്‍െറയും യൗവനത്തിന്‍െറയും ആഹ്ലാദഘോഷങ്ങളറിയാതെ അവരുടെ ജന്മം ഒടുങ്ങുകയാണെന്ന് ആ അമ്മമാര്‍ക്കറിയാം. തെരുവില് അവസാനമില്ലാതെ തുടരുന്ന നിശാനിയമവും അവിടെനിന്നുയരുന്ന വെടിയൊച്ചയും പിളര്‍ക്കുന്നത് അമ്മമാരുടെ ഹൃദയങ്ങളെയാണ്. പാറിനടക്കുന്ന വെടിയുണ്ടകളേല്‍ക്കാതെ, അഭ്യാസികളെപ്പോലെ ഓടിയണയുന്ന മക്കളെകാത്തിരിക്കുകയാണവര്. ആഭ്യന്തരകലാപം തകര്‍ത്തെറിഞ്ഞ എല്‍സാല്‍വഡോറിലെ സാധാരണക്കാരുടെ കഥയാണിത്. കനത്തമഴയിലും ഇരുട്ടിലും ഊളിയിട്ടെത്തുന്ന വെടിയുണ്ടകള് കൊണ്ടുപോകുന്ന ജീവിതങ്ങളുടെ ദൃശ്യരേഖയാണിത്. കഠിനമായ എല്ലാ അനുഭവങ്ങളെയും മനോധൈര്യം കൊണ്ട് നേരിടുന്ന അമ്മമാരുടെ കഥയാണിത്. പെള്ളുന്ന യാഥാര്‍ഥ്യങ്ങള്‍ക്കു നേരെ കണ്ണടച്ച്, കുടുംബത്തെ യുദ്ധത്തിനു നടുവില് ഉപേക്ഷിച്ച്, സ്വന്തം ജീവിതം കാക്കാന് മറുനാടുകളിലേക്കു പോകുന്ന സ്വാര്‍ഥരായ പുരുഷന്മാരുടെ കഥകൂടിയാണ് ഈ ചിത്രം.\n1821-ല് സെ്‌പയിനില്‍നിന്നു സ്വാതന്ത്ര്യം നേടിയ രാജ്യമാണ് എന്‍സാല്‍വഡോര്. ഏതാണ്ട് എഴുപത് ലക്ഷമാണ് ജനസംഖ്യ. പ്രധാനമായും കൃഷിയെ ആശ്രയിച്ചു കഴിയുന്ന രാജ്യം. ഗ്രാമങ്ങളില് എഴുപത് ശതമാനം പേരും കടുത്ത ദാരിദ്ര്യത്തിലാണ്. കൃഷിഭൂമിയെച്ചെല്ലിയുണ്ടായ തര്‍ക്കമാണ് രാജ്യത്ത് ആഭ്യന്തരയുദ്ധത്തിനു വഴിവെച്ചത്. 1980-ലാണ് കലാപത്തിനുതുടക്കം. കര്‍ഷകര് സംഘടിച്ച് എഫ്.എം.എന്.എല്. (ഫറബന്‍ഡോ മര്‍തി നാഷണല് ലിബറേഷന് ഫ്രണ്ട്) എന്ന ഗറില്ലാ സംഘടനയുണ്ടാക്കി വലതുപക്ഷ സര്‍ക്കാറിനെതിരെ പോരാട്ടം തുടങ്ങുകയായിരുന്നു. പന്ത്രണ്ടുവര്‍ഷം നീണ്ട കിരാതയുദ്ധമായി മാറി ആ കലാപം. 75,000 പേര് മരിച്ചു. പത്തുലക്ഷം പേര് നാടുവിട്ടോടി. എണ്ണായിരം പേരെ കാണാതായി. ആയിരക്കണക്കിനു കുട്ടികള് പട്ടാളക്കാരായും മനുഷ്യപ്പരിചയായും ലൈംഗിക അടിമകളായും നരകയാതന അനുഭവിച്ചു. പലരും സ്വന്തം നാട്ടുകാര്‍ക്കെതിരായ പോരാട്ടത്തില് ചോരപ്പാടങ്ങളില് ലയിച്ചൊടുങ്ങി. ഈ പശ്ചാത്തലം വ്യക്തമാക്കിക്കൊണ്ടാണ് സിനിമ തുടങ്ങുന്നത്. ചിത്രത്തിന്‍െറ തിരക്കഥാകൃത്തായ എഴുത്തുകാരന് ഓസ്‌കര് ടൊറസ്സിന്‍െറ അനുഭവകഥയാണിത്. 1986-ല് എല് സാല്‍വഡോറിലെ ഗറില്ലകളുടെ കുട്ടിപ്പട്ടാളത്തില്‍നിന്ന് അമേരിക്കയിലേക്ക് രക്ഷപ്പെട്ടയാളാണ് ടൊറസ്സ്.\nപന്ത്രണ്ടുകാരനായ ചവയുടെ ഓര്‍മകളിലൂടെയാണ് സിനിമ വികസിക്കുന്നത്.ആദ്യരംഗത്തെ മഴയുടെ ദൃശ്യം കട്ടുചെയ്യുന്നത് മറ്റൊരു മഴക്കാഴ്‌ചയിലേക്കാണ്. ഗ്രാമത്തില് മഴ പെയ്യുകയാണ്. ആ മഴയിലേക്ക് ഒരു പെട്ടിയുമായി ചവയുടെ അച്ഛന് ഇറങ്ങുന്നു. അയാള്‍ക്കു പിന്നാലെ ഓടിയെത്തി അവന് യാത്രപറയുന്നു. അമ്മ കെല്ല അയാളെയാത്രയാക്കാന് പുറത്തേക്കു വരുന്നില്ല. അയാള് പോകുന്നതില് കെല്ലയ്‌ക്ക് എതിര്‍പ്പുണ്ടായിരുന്നു എന്ന് വ്യക്തം. അമ്മ, അനിയത്തി, അനിയന് എന്നിവരടങ്ങിയതാണ് ചവയുടെ കുടുംബം. ആസ്‌ബസ്റ്റോസ് ഷീറ്റുകള് മേഞ്ഞ ഒറ്റമുറി വീട്. സദാ ദാരിദ്ര്യം തങ്ങുന്ന വീട്. മഴപെയ്‌താല് പകുതി വെള്ളവും വീട്ടിനകത്തുതന്നെ. യുദ്ധം തുടങ്ങിയ നാളുകളിലാണ് അച്ഛന് കുടുംബത്തെ ഉപേക്ഷിക്കുന്നത്. കെല്ലയുടെ ചെറിയൊരു ജോലിയെ ആശ്രയിച്ചാണ് അവര് മുന്നോട്ടുപോയിരുന്നത്. അച്ഛന് പോയതോടെ കുടുംബനാഥനായിത്തീര്‍ന്നു ചവ. അമ്മയെ അവന് ആവുന്നത്ര സഹായിക്കുന്നുണ്ട്. കെല്ലയുടെ സേ്‌നഹവും ശ്രദ്ധയും മാത്രമാണ് ആ കുട്ടികളുടെ സുരക്ഷ. തെരുവില് വെടിയൊച്ച മുഴങ്ങാത്ത ഒറ്റദിവസവുമില്ല. കുട്ടികളെ തനിച്ചാക്കി പോകുന്നത് സുരക്ഷിതമല്ലെന്ന് മനസ്സിലാക്കിയ കെല്ല ജോലി ഉപേക്ഷിക്കുന്നു. പിന്നീട്, ഒരു തയ്യല്‍മെഷീനില് ജീവിതം കരുപ്പിടിപ്പിക്കാനായി ശ്രമം. അമ്മ തുന്നുന്ന ഉടുപ്പുകള് ചവ കടയില് കൊണ്ടുപോയി വില്‍ക്കും. അതിനുപുറമെ, സാന് സാല്‍വഡോറിലേക്കു പോകുന്ന ബസ്സില് യാത്രക്കാരെ വിളിച്ചുകയറ്റുന്ന ജോലിയും അവന് ചെയ്യുന്നു.\nതെരുവിലെപ്പോഴും പട്ടാളക്കാരാണ്. നിശാനിയമം പ്രാബല്യത്തിലുണ്ട്. നിശാനിയമത്തിന്‍െറ കാര്‍ക്കശ്യം കുട്ടികളുടെ വൈകുന്നേരങ്ങളെ നിറംകെടുത്തുന്നു. എവിടെയും അവര്‍ക്ക് വിലക്കാണ്-സ്‌കൂളില്, തെരുവില്, വീട്ടില്. ചവയുടെ അമ്മാവനാണ് ബെറ്റ. ഒളിപ്പോരാളിയായ ഈ യുവാവ് ഒരുദിവസം ചവയുടെ വീട്ടിലെത്തുന്നു. അന്നുതന്നെ സൈന്യത്തിന്‍െറ ആക്രമണമുണ്ടായി. അയല്‍പക്കത്തെ ഒരു പെണ്‍കുട്ടി സൈന്യത്തിന്‍െറ വെടിയേറ്റു മരിച്ചു. ചവയെ താന് കൊണ്ടുപോകുമെന്ന് ബെറ്റ സഹോദരിയോട് പറയുന്നു. താന് കൊണ്ടുപോയില്ലെങ്കില് അവനെ സൈന്യം റിക്രൂട്ട് ചെയ്യും. ഇതിനിടയ്‌ക്ക് സ്‌കൂളിലെത്തിയ സൈനികര് ചവയുടെ ഒട്ടേറെ കൂട്ടുകാരെ `കുട്ടിപ്പട്ടാള'ത്തില് ചേര്‍ക്കാന് ബലം പ്രയോഗിച്ച് കൊണ്ടുപോയിരുന്നു. ഗറില്ലകളുടെ റേഡിയോനിലയത്തില്‍നിന്നുള്ള പരിപാടികള് കേള്‍ക്കുന്നതിനായി ബെറ്റ ചവയ്‌ക്ക് ഒരു റേഡിയോ സമ്മാനിക്കുന്നു. കര്‍ഫ്യൂവിനും സൈനികരുടെ ക്രൂരതകള്‍ക്കും പോരാട്ടങ്ങള്‍ക്കും നടുവില് കുട്ടികളുടെയും സ്‌ത്രീകളുടെയും ജീവിതം കടുത്ത പരീക്ഷണമായി മാറുകയാണ്. ഓരോ ദിവസവും അവര്‍ക്ക് അതിജീവനത്തിന്‍േറതാണ്. നിരോധിക്കപ്പെട്ട വിപ്ലവഗാനത്തില് അവര് പാടുന്നതിങ്ങനെയാണ്: ``ഇന്നും ഞങ്ങള്‍ക്ക് ഇന്നലത്തെപ്പോലെത്തന്നെ. നാളെ എന്നൊന്നില്ലാത്തതാണ് ഞങ്ങളുടെ ദിവസങ്ങള്.''\nതീരെ സുരക്ഷിതമല്ലാത്ത സ്വന്തം വീടുപേക്ഷിച്ച് ചവയും കുടുംബവും പുഴയ്‌ക്കക്കരെയുള്ള അമ്മൂമ്മയുടെ വീട്ടിലേക്കു പോകുന്നു. പന്ത്രണ്ടുവയസ്സുകാരെ പിടിക്കാനായി ഒരുദിവസം സൈന്യം ഗ്രാമത്തിലെത്തുന്നു. നേരത്തേ, ഗറില്ലകളില്‍നിന്നു വിവരം കിട്ടിയ ചവയും കൂട്ടുകാരും സൈന്യത്തിന്‍െറ കണ്ണില്‍പ്പെടാതെ വീടുകളുടെ മേല്‍ക്കൂരയില് പതുങ്ങിക്കിടക്കുന്നു. ജനപക്ഷത്തു നില്‍ക്കുന്നതിന്‍െറ പേരില് ഗ്രാമത്തിലെ ക്രിസ്‌ത്യന് പള്ളിയിലെ പുരോഹിതനെ പട്ടാളം പിടിച്ചുകൊണ്ടുപോകുന്നു. ചവയ്‌ക്ക് വലിയ ഇഷ്‌ടമായിരുന്നു ഈ പുരോഹിതനെ. പ്രിയ കൂട്ടുകാരി ക്രിസ്റ്റീന മറിയയെയും അവനു നഷ്‌ടപ്പെടുന്നു. ചവയും കൂട്ടുകാരും സൈന്യത്തിനെതിരെപോരാടാനായി തോക്കേന്താന് തീരുമാനിക്കുന്നു. ഇതനുസരിച്ച് രാത്രി അവര് ഗറില്ലാ ക്യാമ്പിലെത്തി. കുറച്ചുകഴിഞ്ഞപ്പോള് സൈന്യം ക്യാമ്പ് വളഞ്ഞു. എല്ലാ കുട്ടികളെയും പിടിച്ച് വെടിവെച്ചുകൊല്ലാന് ഉള്‍ക്കാട്ടിലേക്കു കൊണ്ടുപോകുന്നു. എല്ലാവരെയും മുട്ടുകുത്തിനിര്‍ത്തുന്നു. രണ്ടുകൂട്ടുകാര് സൈന്യത്തിന്‍െറ വെടിയേറ്റുവീണു. മരണത്തിലേക്കുള്ള അടുത്ത ഊഴം ചവയുടേതാണ്. തലയില് വെടിയുണ്ട തുളഞ്ഞുകയറുന്നതും കാത്ത് അവന് മരണനിമിഷങ്ങളെണ്ണുകയാണ്. പെട്ടന്നതാ തന്നെ ഉന്നം വെച്ചുകൊണ്ടിരുന്ന സൈനികന് വെടിയേറ്റുവീഴുന്നു. ഗറില്ലകള് സൈന്യത്തെ തുരത്താനെത്തിയിരിക്കുകയാണ്. വെടിവെപ്പിനിടയിലൂടെ ഓടി രക്ഷപ്പെട്ട് ഗ്രാമത്തിലെത്തിയ ചവ കാണുന്നത് അവിടം മുഴുവന് കത്തുന്നതാണ്. കത്തിയമര്‍ന്ന വീട്ടിനകത്ത് മകനെ തിരയുകയായിരുന്നു അമ്മ കെല്ല. ചവയെ നാട്ടില് നിര്‍ത്താന് അമ്മയ്‌ക്കും അമ്മൂമ്മയ്‌ക്കും മനസ്സുവരുന്നില്ല. അവര് അവനെ അമേരിക്കയിലേക്കയയ്‌ക്കുകയാണ്. ``കരുത്തനായി തിരിച്ചുവരൂ'' എന്നാശംസിച്ചുകൊണ്ടാണ് അമ്മ മകനെയാത്രയാക്കുന്നത്. അനിയനു പന്ത്രണ്ട് വയസ്സ് തികയും മുമ്പ് താന് തിരിച്ചെത്തുമെന്ന് വാഗ്‌ദാനം ചെയ്‌താണ് ചവ തന്‍െറ കഥ അവസാനിപ്പിക്കുന്നത്. പക്ഷേ, സിനിമ ഇവിടെ അവസാനിക്കുന്നില്ല. അടുത്ത ഇരകളിലേക്ക് അത് നീളുകയാണ്. ചവയുടെ കൊച്ചനിയനിലൂടെ, ആയിരക്കണക്കിന് കുട്ടികളിലൂടെ ഈ ദുരന്തരകഥ ആവര്‍ത്തിക്കാനിരിക്കുകയാണ്. ലോകത്തിന്‍െറ യുദ്ധവിചാരത്തിനെതിരെയാണ് ഈ സിനിമ. ഓരോ യുദ്ധവും ബാക്കിവെക്കുന്നത് നഷ്‌ടത്തിന്‍െറ കണക്കാണ്. ഓരോ യുദ്ധവും ഓര്‍മയിലെത്തിക്കുന്നത് അമ്മമാരുടെയും കുട്ടികളുടെയും ദീനമുഖങ്ങളാണ്. നിരപരാധികളുടെ കുരുതിയിലാണ് ഓരോ യുദ്ധവും ആര്‍ത്തട്ടഹസിച്ച് വിജയം നേടുന്നത്. തീക്ഷ്‌ണമായ ഈ സത്യങ്ങളാണ് `നിഷ്‌കളങ്ക ശബ്ദങ്ങളി'ലൂടെ മെക്‌സിക്കന് സംവിധായകന് ലൂയി മന്‍ഡോക്കി ആവിഷ്‌കരിക്കുന്നത്. എല് സാല്‍വഡോര് പോലുള്ള രാജ്യങ്ങളിലെ രാഷ്ട്രീയാവസ്ഥ കുട്ടികളുടെ ബാല്യം മാത്രമല്ല കവര്‍ന്നെടുക്കുന്നത്. സ്‌ത്രീകളെയും അത് ഇരുട്ടിന്‍െറ ലോകത്തേക്ക് തള്ളുന്നു. ആത്മസംഘര്‍ഷങ്ങളിലൂടെ തങ്ങളുടെ യൗവനവും ജീവിതവുമാണ് അവര് ബലി കൊടുക്കുന്നത്. ചവയുടെ അമ്മ കെല്ലയുംഅമ്മൂമ്മയും ഒന്നോ രണ്ടോ രംഗങ്ങളില് നാം കണ്ടുമുട്ടുന്ന മറ്റു സ്‌ത്രീകളും ജീവിതത്തെ പോരാട്ടമായിത്തന്നെയാണ് എടുക്കുന്നത്. ``യുദ്ധം തീരണേ എന്ന് അമ്മൂമ്മ പ്രാര്‍ഥിക്കുമോ'' എന്ന് ചവ ചോദിക്കുമ്പോള് അവരുടെ മറുപടിയിതാണ്: ``പ്രാര്‍ഥനകൊണ്ടൊന്നും തീരുന്നതല്ല മോനേ അത്.'' അമ്മ വീട്ടിലുണ്ടെങ്കില് യുദ്ധം അത്രവലിയ പ്രശ്‌നമായി തോന്നില്ല എന്നാണ് ചവ ഒരിക്കല് പറയുന്നത്. ഇവിടെ, അമ്മ അവര്‍ക്ക് രക്ഷാകവചമായി മാറുകയാണ്. കര്‍ഫ്യൂവിനെപ്പറ്റി മുന്നറിയിപ്പു നല്‍കാനും പോരാട്ടം നടക്കുന്ന തെരുവില് മക്കള്‍ക്ക് സാന്ത്വനവുമായി ഓടിയെത്താനും ആ അമ്മമാരുണ്ട്. സര്‍ക്കാര് സേനയെ്‌ക്കതിരെ അവര് ഗറില്ലകള്‍ക്ക് എല്ലാ പിന്തുണയും സഹായവും നല്‍കുന്നുണ്ട്. ചവ ഗറില്ലകള്‍ക്കൊപ്പം പോയേക്കുമെന്ന് ശങ്കിച്ച് അവന്‍െറ റേഡിയോ കെല്ല ഒരിക്കല് പിടിച്ചുവാങ്ങുന്നുണ്ട്. പിന്നീടിത് അവനുതന്നെ തിരിച്ചുനല്‍കുകയാണ്. മനസ്സില് എല്ലാ പ്രാര്‍ഥനയോടും കൂടെ മകന്‍െറ പോരാട്ടവീര്യത്തെഅംഗീകരിക്കുകയായിരുന്നു ആ അമ്മ. സൈനികരെ പഠിപ്പിക്കാനെത്തിയ അമേരിക്കന് ഭടനില്‍നിന്ന് ച്യൂയിംഗം വാങ്ങി ചവച്ചരയ്‌ക്കുന്ന ചവയോട് അത് തുപ്പിക്കളയാന് പറയുന്ന പ്രായംചെന്ന സ്‌ത്രീയില് രോഷം കത്തിനില്‍ക്കുന്നത് നാമറിയുന്നു.\nഈ ലോകത്ത് ജീവിക്കാന് കുട്ടികള്‍ക്ക് എല്ലാ സ്വാതന്ത്ര്യവുമുണ്ടെന്ന് സംവിധായകന് പറയുന്നു. സേ്‌നഹിക്കാനും സ്വപ്‌നം കാണാനും അവര്‍ക്കവകാശമുണ്ട്. പക്ഷേ, അവരുടെ ബാല്യം പന്ത്രണ്ടാം വയസ്സില് കെട്ടുപോവുകയാണ്. തങ്ങളുടെ കൈയിലൊതുങ്ങാത്ത യന്ത്രത്തോക്ക് ഏന്താനാണ് അവര്‍ക്ക് നിയോഗം. ഈ കുട്ടികളുടെ മുഖത്ത് നിഷ്‌കളങ്കതയില്ല. അവിടെ, എപ്പോഴും ഭീതിയാണ്. ഇന്നിനെക്കുറിച്ചുള്ള ഭീതി. നാളെയെക്കുറിച്ചുള്ള ആശങ്ക.\nഇത് തന്നെക്കുറിച്ച് മാത്രമുള്ള കഥയല്ലെന്ന് ടൊറസ്സ് പറയുന്നു. പട്ടാളത്തിലേക്ക് എന്ന പേടി സ്വപ്‌നവുമായി കഴിയുന്ന എല്ലാ കുട്ടികളുടേതുമാണ്. ലോകത്തെങ്ങുമുള്ള കുട്ടിപ്പട്ടാളത്തിന്‍െറ ദൈന്യത്തിലേക്ക് കണ്ണുതുറക്കാനാണ് ടൊറസ്സും മന്‍ഡോക്കിയും ഈ ചിത്രം എടുത്തത്. (18 വയസ്സില് താഴെ പ്രായമുള്ളവരെ സൈന്യത്തിലെടുക്കരുതെന്നാണ് യു.എന്. അനുശാസിക്കുന്നത്. എന്നിട്ടും 40 രാജ്യങ്ങളിലായി മൂന്നു ലക്ഷം കുട്ടികള് പട്ടാളത്തിലുണ്ടെന്നാണ് കണക്ക്.) 2004-ല് മികച്ച വിദേശഭാഷാ ചിത്രത്തിനായുള്ള വിഭാഗത്തില് അക്കാദമി അവാര്‍ഡിനായി `ഇന്നസന്‍റ് വോയ്‌സസ്' മത്സരിച്ചിട്ടുണ്ട്. 2005-ല് ആംനസ്റ്റി ഇന്‍റര്‍നാഷണലിന്‍െറ ഫിലിം ഫെസ്റ്റിവലിലും ഈ ചിത്രം പ്രദര്‍ശിപ്പിച്ചിട്ടുണ്ട്.??മരണമില്ലാത്ത രണ്ടു കഥാപാത്രങ്ങളുണ്ടീ ചിത്രത്തില്- ചവയും അവന്‍െറ അമ്മ കെല്ലയും. യുദ്ധത്തിന്‍െറ ഇരകളാണിവര്. കാര്‍ലോസ് പാഡില്ല എന്ന ബാലനടനാണ് ചവയായി നിറഞ്ഞുനില്‍ക്കുന്നത്. ആഹ്ലാദവും ഭീതിയും മാറിമാറി നിഴലിക്കുന്ന ആ മുഖത്ത് ഇഷ്‌ടക്കാരി ക്രിസ്റ്റീനയെപ്പറ്റി പറയുമ്പോള് വിരിഞ്ഞുവരുന്ന നാണം ആര്‍ക്കു മറക്കാനാവും? എല്ലാം സഹിക്കുമ്പോഴും ഇല്ലായ്‌മയില് വേവലാതിപ്പെടാതെ കുട്ടികള്‍ക്ക് അതിജീവനത്തിന്‍െറ പാഠം പകര്‍ന്നുനല്‍കുന്ന കെല്ലയായി അഭിനയിക്കുന്നത് മെക്‌സിക്കന് നടി ലിയോണാര് വെറേലയാണ്.\nPosted by T Suresh Babu at 9:23 AM\n``തെറ്റൊന്നും ചെയ്യാത്ത ഞങ്ങളെ എന്തിനാണിവര് കൊല്ലുന്നത്'' എന്നാണ് ചവയുടെ ചോദ്യം. പ്രേക്ഷക മനസ്സില് ഉല്‍ക്കണ്‌ഠയുടെ തീമഴ തീര്‍ത്ത് `ഇന്നസന്‍റ് വോയ്‌സസ്' എന്ന സ്‌പാനിഷ് ചലച്ചിത്രം ഈ ചോദ്യത്തില്‍നിന്നാണ് തുടങ്ങുന്നത്. ഏതു സംഘര്‍ഷത്തിലും പ്രധാനമായും ഇരയാകപ്പെടുന്ന കുട്ടികളുടെ ചോദ്യമാണിത്. ഒരിക്കലും, ആര്‍ക്കും ഉത്തരം കണ്ടെത്താനാവാത്ത, തീപ്പിടിച്ച ചോദ്യം.\nനല്ലൊരു സിനിമയെ പരിചയപ്പെടുത്തിയതിനു നന്ദി.\nനന്ദി. സുരേഷ് ബാബു, അഭ്രപാളികളില് ഇത്തരം ജീവിതങ്ങളുടെ നേര്‍കാഴ്ചകള് നിറയുംബോള് തന്നെയാണ് സിനിമ എന്ന മാധ്യമം അതിന്റെ സമൂഹികമായ ധാര്‍മ്മികവശം നിറവേറ്റുന്നത്, താങ്കളുടെ വാക്കുകള് താങ്കളൂടെ കാഴ്ചപാടില് സുന്ദരമായി ആഖ്യാനപ്പെടുത്തിയിരിക്കുന്നു, പകര്‍ത്തല് നോവിപ്പിക്കുകയും അസ്വസ്ഥനാക്കുകയും ചെയ്യുന്നു. നന്ദി....\nമജീദ് മജീദിയുടെ ഫാദറിനെയും വായിച്ചു, എനിക്കേറ്റവും ഇഷ്ടമുള്ള സംവിധയകനാണ്, ചില്‍ഡ്രന് ഒഫ് ഹെവെന്‍സില് ഇടുങ്ങിയ തെരുവുകളിലൂടെ കുട്ടികള് ഷൂ കൈ മാറന് വേണ്ടി ഓടുംബോഴുള്ള ആ ടക്, ടക് ശബ്ദം ഇന്നുമെന്റെ നെഞ്ചിലെ നീറ്റലാണ്\nFebruary 16, 2008 at 3:58 AM\nവളരെ നന്ദി സുരേഷ് ബാബു. ഈ ചിത്രത്തിനെ പരിചയപെടുത്തിയതിന്\nഈ സിനിമ കണ്ടിട്ടില്ല സുരേഷ് .\nബാല്യം-യുദ്ധം-പട്ടാളം എന്നീ ത്രിത്വത്തില് അധിഷ്ഠിതമായ സിനിമകളില് അവസാനം ആയി മനസില് തട്ടുന്ന ഒരെണ്ണം കണ്ടത് ഗൊപ്പാഡിയുടെ “ടര്‍ട്ടില്‍സ് ക്യാന് ഫ്ലൈ” ആയിരുന്നു. ഇത് കാണാന് ശ്രമിക്കും.\nദൃശ്യങ്ങള് വാചികമായി പുനസൃഷ്ടിക്കാന് താങ്കള്‍ക്കാവുന്നുണ്ട്. നന്ദി/അഭിനന്ദനങ്ങള്


സ്പായുടെ മറവില് പെണ്‍വാണിഭം; മൂന്ന് സ്ത്രീകളെ പൊലീസ് രക്ഷപ്പെടുത്തി - Janayugom Online\nHome / TOP NEWS / സ്പായുടെ മറവില് പെണ്‍വാണിഭം; മൂന്ന് സ്ത്രീകളെ പൊലീസ് രക്ഷപ്പെടുത്തി\nസ്പായുടെ മറവില് പെണ്‍വാണിഭം; മൂന്ന് സ്ത്രീകളെ പൊലീസ് രക്ഷപ്പെടുത്തി\nPosted on November 25, 2019, 3:02 pm\nപുനെ: വിമന് നഗറില് സ്പായുടെ മറവില് പ്രവര്‍ത്തിച്ചിരുന്ന പെണ്‍വാണിഭ സംഘത്തെ പോലീസ് പിടികൂടി. ലൈംഗിക ചൂഷണത്തിന് ഇരയായ തായ്‌ലന്‍ഡില് നിന്നുള്ള മൂന്ന് സ്ത്രീകളെ യെരവാഡ പോലീസ് രക്ഷപ്പെടുത്തി. സ്പായുടെ ഉടമയെയും മാനേജരെയും അറസ്റ്റ് ചെയ്തിട്ടുണ്ട്.\nസ്പായില് നിന്നും 14,000 രൂപയും സെല്‍ഫോണും പോലീസ് കണ്ടെത്തി. പൊലീസിനു ലഭിച്ച രഹസ്യവിവരത്തിന്റെ അടിസ്ഥാനത്തിലായിരുന്നു റെയ്ഡ്. രക്ഷപ്പെടുത്തിയ സ്ത്രീകളെ അഭയകേന്ദ്രത്തിലേക്ക് മാറ്റി. ടൂറിസ്റ്റ് വിസയിലാണ് സ്ത്രീകള് കുറച്ച് ദിവസങ്ങള്‍ക്ക് മുമ്പ് ഇന്ത്യയിലെത്തിയത്.\nനഗരത്തിലെ ഒരു മസാജ് പാര്‍ലറില് ജോലി വാഗ്ദാനം ചെയ്ത് സ്പാ ഉടമയും മാനേജരും ഈ സ്ത്രീകളെ ലൈംഗിക വ്യാപാരത്തിന് പ്രേരിപ്പിച്ചുവെന്നാണ് ആരോപണം.\nGNPC: ഈ ഗ്രൂപ്പ് വിനോദത്തിനുമപ്പുറം ആണെന്നത്തിന് ഉക്രൈനിൽ നിന്നും ഒരു തെളിവ്\nകാലിഫോർണിയയിലെ ഒരു സ്കൂളിലുണ്ടായ വെടിവയ്പിൽ രണ്ട് ബാലൻമാർ മരിച്ചു\nഭാര്യയേയും രണ്ട് മക്കളേയും പണയം വെച്ച് ചൂതു കളിച്ചു\nസുശാന്തിന്റെ ആത്മഹത്യ: പ്രമുഖ സംവിധായകനെ ചോദ്യം ചെയ്യുന്നു; നടിയുടെയും മൊഴി രേഖപ്പെടുത്തിയേക്കും


ഹാർലി-ഡേവിഡ്സൺ ഡീലർഷിപ്പുകളെ കൂടെക്കൂട്ടി ഹീറോ മോട്ടോകോർപ് - Malayalam DriveSpark\nPublished: Saturday, December 5, 2020, 15:09 [IST]\nരാജ്യത്ത് പത്ത് ഹാർലി-ഡേവിഡ്സൺ ഡീലർഷിപ്പുകളുമായി ഒപ്പുവെച്ച് ഹീറോ മോട്ടോകോർപ്. നിലവിലെ ഡീലർ ശൃംഖല 2020 ഡിസംബർ 31 വരെ പ്രവർത്തനം തുടരുമെന്ന് അമേരിക്കൻ ക്രൂയിസർ ബ്രാൻഡ് നേരത്തെ സ്ഥിരീകരിച്ചിരുന്നു.\nഅതിനുശേഷം രാജ്യത്ത് ഹീറോയുമായി ചേര്‍ന്ന് പ്രവര്‍ത്തനങ്ങൾ മുമ്പോട്ടുകൊണ്ടുപോവാനാണ് കമ്പനിയുടെ പദ്ധതി. ഹീറോ ഔദ്യോഗികമായി പ്രഖ്യാപനം നടത്തിയിട്ടില്ലെങ്കിലും പുതിയ കരാറുകൾ 2021 ജനുവരി ഒന്നു മുതൽ പ്രാബല്യത്തിൽ വരുമെന്ന് പ്രതീക്ഷിക്കുന്നു.\nഹാര്‍ലി ബൈക്കുകളുടെ സർവീസിംഗ്, പാര്‍ട്‌സുകൾ, ആക്സെസറികൾ, റൈഡിംഗ് ഗിയറുകൾ എന്നിവ ഹീറോയുടെ തെരഞ്ഞെടുക്കപ്പെട്ട ഔട്ട്‌ലെറ്റുകളിലൂടെയാകും ഇനി ലഭിക്കുക. അതേസമയം പുതിയ ഡീലർ നെറ്റ്‌വർക്കിനെക്കുറിച്ചുള്ള വിശദാംശങ്ങൾ ഈ വർഷം അവസാനിക്കുന്നതിന് മുമ്പ് ഹാർലി പ്രഖ്യാപിക്കുമെന്നാണ് പ്രതീക്ഷിക്കുന്നത്.\nMOST READ: പരീക്ഷണയോട്ടം നടത്തി സുസുക്കി ബര്‍ഗ്മാന് ഇലക്ട്രിക്; വിപണിയിലേക്ക് ഉടന്\nഎന്നാൽ തങ്ങളുടെ നഷ്ടപരിഹാര വിഷയത്തിൽ ഹാർലി-ഡേവിഡ്‌സൺ ഡീലേഴ്‌സ് അസോസിയേഷൻ അമേരിക്കൻ ബ്രാൻഡിൽ നിന്നുള്ള ഔദ്യോഗിക പ്രഖ്യാപനത്തിനായി കാത്തിരിക്കുകയാണ്.\nനിലവിലുള്ള ഉടമകൾക്ക് സുഗമമായ സേവനം തുടർന്നും ഉറപ്പാക്കുന്നതിന് കമ്പനി ഹീറോയുമായി ചേർന്ന് പ്രവർത്തിക്കുന്നുണ്ടെന്ന് ഹാർലി പത്രക്കുറിപ്പിലൂടെ ഈ മാസം ആദ്യം വ്യക്തമാക്കിയിരുന്നു.\nMOST READ: എക്‌സ്റ്റെക് നെയിംപ്ലേറ്റ് ട്രേഡ്മാർക്ക് ചെയ്ത് ഹീറോ മോട്ടോകോർപ്\nഇതിന്റെ ഭാഗമായ പുതിയ മോട്ടോർസൈക്കിളുകൾ ഇന്ത്യൻ വിപണിയിൽ ഹീറോയുടെ സഹായത്തോടെ കൊണ്ടുവരുമെന്നും സൂചനകളുണ്ട്. അതോടൊപ്പം ഹാർലി ഓണേഴ്‌സ് ഗ്രൂപ്പ് (HOG) പ്രവർത്തനങ്ങളും പുനരാരംഭിക്കും.\nകൂടാതെ, അപ്‌ഡേറ്റുകൾ ലഭ്യമാകുമ്പോൾ റൈഡേഴ്‌സിനെ അറിയിക്കുമെന്നും കമ്പനി വാഗ്ദാനം ചെയ്തിട്ടുണ്ട്. ഇന്ത്യയിലെ പ്രവർത്തനങ്ങളിൽ നിന്ന് പുറത്തുകടക്കാനുള്ള അമേരിക്കൻ ബ്രാൻഡിന്റെ തീരുമാനത്തിനെതിരെ ഇന്ത്യയിൽ ഹാർലി ഡീലർമാർ ശക്തമായി പ്രതിഷേധിച്ചിരുന്നു.\nപതിനൊന്ന് വർഷത്തെ പ്രവർത്തനത്തിന് ശേഷം കഴിഞ്ഞ സെപ്റ്റംബറിൽ ആഗോള പുനസംഘടനാ പദ്ധതിയുടെ ഭാഗമായി ഇന്ത്യയിലെ വിൽപ്പനയും ഉത്പാദന പ്രവർത്തനങ്ങളും അവസാനിപ്പിക്കുകയാണെന്നാണ് ഹാർലി വ്യക്തമാക്കിയിരുന്നത്.\nകാര്യമായി സ്വാധീനമില്ലാത്ത രാജ്യങ്ങളിൽ നിന്നും പുറത്തുകടന്ന് അമേരിക്കയിലും യൂറോപ്പിലും കൂടുതൽ ശ്രദ്ധകൊടുക്കാനുള്ള ശ്രമമാണ് കമ്പനിയുടേത്.\nകൂടുതല്... #ഹാർലി ഡേവിഡ്സൺ #harley davidson #ഹീറോ മോട്ടോകോർപ് #hero motocorp\n10 Harley-Davidson Dealerships Signed By Hero MotoCorp. Read in Malayalam\nStory first published: Saturday, December 5, 2020, 15:09 [IST]


സമരം 15ാം ദിവസത്തിലേക്ക്; പ്രക്ഷോഭം ശക്തമാക്കി കർഷകർ, ഒത്തുതീർപ്പ് ചർച്ച തുടരാൻ കേന്ദ്രസർക്കാർ | Farmers Dilli chalo protest enters 15 day\nസമരം 15ാം ദിവസത്തിലേക്ക്; പ്രക്ഷോഭം ശക്തമാക്കി കർഷകർ, ഒത്തുതീർപ്പ് ചർച്ച തുടരാൻ കേന്ദ്രസർക്കാർ\nDelhi, First Published Dec 10, 2020, 6:52 AM IST\nവരുന്ന ഡിസംബർ 14ന് രാജ്യവ്യാപകമായി ജില്ലാ കേന്ദ്രങ്ങളിൽ പ്രക്ഷോഭ പരിപാടികൾ സംഘടിപ്പിക്കാനും ബി ജെ പി ഓഫീസുകളിലേക്ക് മാര്‍ച്ച് നടത്താനും കര്‍ഷക സംഘടനകൾ തീരുമാനിച്ചിട്ടുണ്ട്\nദില്ലി: ദില്ലി ചലോ മാര്‍ച്ചിൽ കൂടുതൽ സംസ്ഥാനങ്ങളിൽ കര്‍ഷകര് എത്തുമെന്ന് കര്‍ഷക കോഡിനേഷൻ സമിതി അംഗം യോഗേന്ദ്ര യാദവ് ഏഷ്യാനെറ്റ് ന്യൂസിനോട് പറഞ്ഞു. തീരുമാനം വൈകിപ്പിച്ചാൽ സമരം ദുര്‍ബലപ്പെടുമെന്നത് കേന്ദ്ര സര്‍ക്കാരിന്‍റെ തെറ്റായ ധാരണയാണെന്നും അദ്ദേഹം പ്രതികരിച്ചു. വിവാദ കാര്‍ഷിക നിയമങ്ങൾ പിൻവലിക്കണമെന്ന് ആവശ്യപ്പെട്ട് ദില്ലി അതിര്‍ത്തികളിൽ തുടരുന്ന കര്‍ഷക പ്രക്ഷോഭം ഇന്ന് പതിനഞ്ചാം ദിവസത്തിലേക്ക് കടക്കുകയാണ്.\nകര്‍ഷക സംഘടനകളുമായി ഇന്ന് വീണ്ടും കേന്ദ്ര സര്‍ക്കാര് ചര്‍ച്ച നടത്തിയേക്കും. ചര്‍ച്ചയിൽ പങ്കെടുക്കുമെങ്കിലും നിയമം പിൻവലിക്കുന്നതൊഴിച്ച് സര്‍ക്കാരിന്റെ യാതൊരു ഒത്തുതീര്‍പ്പ് നിര്‍ദ്ദേശവും അംഗീകരിക്കേണ്ടതില്ലെന്നാണ് കര്‍ഷക സംഘടനകളുടെ തീരുമാനം. കഴിഞ്ഞ ദിവസം ആഭ്യന്തര മന്ത്രി അമിത്ഷായുടെ നേതൃത്വത്തിൽ നടന്ന ചര്‍ച്ചക്ക് ശേഷം സര്‍ക്കാര് മുന്നോട്ടുവെച്ച ഭേദഗതി നിര്‍ദ്ദേശങ്ങൾ സംഘടനകൾ തള്ളിയിരുന്നു.\nവരുന്ന ഡിസംബർ 14ന് രാജ്യവ്യാപകമായി ജില്ലാ കേന്ദ്രങ്ങളിൽ പ്രക്ഷോഭ പരിപാടികൾ സംഘടിപ്പിക്കാനും ബി ജെ പി ഓഫീസുകളിലേക്ക് മാര്‍ച്ച് നടത്താനും കര്‍ഷക സംഘടനകൾ തീരുമാനിച്ചിട്ടുണ്ട്. ബി ജെ പി ജനപ്രതിനിധികളെ ബഹിഷ്കരിക്കാനും തീരുമാനമുണ്ട്. ദില്ലി - ജയ്‌പൂർ ദേശീയ പാത 12-ാം തിയതി ഉപരോധിക്കാനും ദേശീയപാതകളിലെ ടോൾ പിരിവ് തടയാനും തീരുമാനിച്ചു. അങ്ങനെ സമരം കൂടുതൽ കടുപ്പിക്കുകയാണ് കര്‍ഷക സംഘടനകൾ.\nLast Updated Dec 10, 2020, 6:52 AM IST\nenters 15 day\nപ്രക്ഷോഭം ശക്തമാക്കി കർഷകർ\nസമരം 15ാം ദിവസത്തിലേക്ക്\nഒത്തുതീർപ്പ് ചർച്ച തുടരാൻ കേന്ദ്രസർക്കാർ


അഭിമന്യുവിന്റെ കൊലപാതകം: 20 എസ് ഡി പി ഐക്കാരെ കസ്റ്റഡിയിലെടുത്തു |\n13th July 2018 13th July 2018 MJnewsDesk0Comments അഭിമന്യു\nഎറണാകുളം മഹാരാജാസ് കോളിജിലെ എസ് എഫ് ഐ നേതാവ് അഭിമന്യുവിന്റെ കൊലപാതകവുമായി ബന്ധപ്പെട്ട് 20 എസ് ഡി പി ഐ പ്രവർത്തകരെ പോലീസ് കസ്റ്റഡിയിലെടുത്തു. ആലുവയിൽ വെച്ചാണ് ഇവരെ കസ്റ്റഡിയിലെടുത്തത്.\nപിടികൂടിയവരെ പോലീസ് ചോദ്യം ചെയ്യുകയാണ്. കേസിലെ പ്രതികളെ ഒളിവിൽ പോകാൻ സഹായിച്ചവരാണ് ഇവരെന്ന് പോലീസ് സംശയിക്കുന്നു. കേസിൽ കൂടുതൽ അറസ്റ്റുണ്ടാകുമെന്നും പോലീസ് അറിയിച്ചിട്ടുണ്ട്\nഅഭിമന്യുവിന്റെ കൊലപാതകികൾ അടക്കം മുഖ്യപ്രതികളായ എട്ട് പേർ ഇപ്പോഴും ഒളിവിലാണ്. ഇവരെ കണ്ടെത്താനുള്ള പോലീസിന്റെ ശ്രമങ്ങൾ വിജയിച്ചിട്ടില്ല. ഇതിൽ രണ്ട് പേർ വിദേശത്തേക്ക് കടന്നതായും പോലീസ് സംശയിക്കുന്നുണ്ട്. ബംഗളൂരു വിമാനത്താവളം വഴി ഇവർ വിദേശത്തേക്ക് കടന്നുവെന്നാണ് സംശയിക്കുന്നത്\nകേസിലെ പ്രതികൾക്കെതിരെ യു എ പി എ ചുമത്തുന്ന കാര്യം തീരുമാനിച്ചിട്ടില്ലെന്ന് ഡിജിപി ലോക്‌നാഥ് ബെഹ്‌റ ഇന്ന് പ്രതികരിച്ചിരുന്നു. മുഴുവൻ പ്രതികളെയും പിടികൂടിയ ശേഷമേ ഇക്കാര്യത്തിൽ തീരുമാനമെടുക്കുവെന്ന് ബെഹ്‌റ പറഞ്ഞു\n← സി ആർ 7ന് യുവന്റസിലും മാറ്റമുണ്ടാകില്ല; റൊണാൾഡോയ്ക്കായി നമ്പർ ഉപേക്ഷിച്ച് കൊളംബിയൻ താരം\nഷംസീറിന്റെ ഭാര്യയുടെ നിയമനം: സർക്കാരിനോട് ഹൈക്കോടതി വിശദീകരണം തേടി →


Report of unemployment at 45-year high not official, says NITI Aayog after day-long Opposition attack | തൊഴിലില്ലായ്മ റിപ്പോർട്ട് പൂർണ്ണമല്ല... പുറത്ത് വന്നത് അപൂർണ്ണമെന്ന് നീതി ആയോഗ് സിഇഒ അമിതാഭ് കാന്ത്! - Malayalam Oneindia\n35 min ago ഷൈഖ് സബാഹ്; ഇറാഖിനെ കുവൈത്തില് നിന്നും തുരത്തിയ ബുദ്ധികളില് പ്രധാനി, പെണ്‍കുട്ടിയെ ഇറക്കിയ തന്ത്രം\nUpdated: Thu, Jan 31, 2019, 22:43 [IST]\nരാജ്യവികസനം ഇല്ലാതാക്കി മോദി | Oneindia Malayalam\nദില്ലി: ഇന്ത്യയിൽ തൊഴിലില്ലായ്മ കൂടിയെന്ന റിപ്പോർട്ട് അപൂർണ്ണമാണെന്ന് നീതി ആയോഗ് സിഇഒ. തൊഴിലില്ലായ്മ റിപ്പോർട്ട് പൂർത്തിയായിട്ടില്ലെന്ന് അമിതാഭ് കാന്ത് വ്യക്തമാക്കി. രാജ്യത്തെ തൊഴിലില്ലായ്മ കുത്തനെ കൂടിയെന്ന് ദേശീയ സാംപിള് സര്‍വ്വേ ഓര്‍ഗനൈസേഷൻ സര്‍വേ പുറത്ത് വന്നിരുന്നു.\nഇതിന്റെ അടിസ്ഥാനത്തിൽ കേന്ദ്ര സർക്കാരിനും മോദിക്കുമെതിരെ കോൺഗ്രസ് ദേശീയ അധ്യക്ഷൻ രൂക്ഷ വിമർശനവും ഉയർത്തിയിരുന്നു. 45 വർഷത്തിനിടെയുള്ള ഏറ്റവും ഉയർന്ന തൊഴിലില്ലായ്മയാണ് ഉണ്ടായിരിക്കുന്നതെന്നായിരുന്നു റിപ്പോർട്ട്. നോട്ട് നിരോധനമാണ് തൊഴിൽ മേഖലയെ തകർത്തതെന്നും റിപ്പോർട്ടിൽ പറയുന്നു.\n2011 12 കാലത്ത് 2.2 ശതമാനമായിരുന്ന തൊഴില്ലായ്മ നിരക്ക് 2017-2018 ആകുമ്പോഴേക്കും മൂന്ന് മടങ്ങ് വർധിച്ചു. ഗ്രാമീണ മേഖലയിൽ100 ല് 17 യുവാക്കളും പേരും നഗര മേഖലയില് 19 പേരും തൊഴിലില്ലാത്തവരാണ്. ഗ്രാമീണ യുവതികളില് 100ല് 18 പേരും നഗരമേഖലയില് 27 പേരും തൊഴിലില്ലാത്തവരാണ്. കാര്‍ഷിക മേഖല അനാകര്‍ഷണമായതോടെ യുവാക്കള് ഗ്രാമം വിട്ട് നഗരത്തിലെത്തിയെങ്കിലും ജോലി കിട്ടിയില്ലെന്നും നിർമ്മാണ മേഖലയെയും ഇത് ബാധിച്ചെന്നും സർവ്വെ റിപ്പോർട്ടിൽ പറയുന്നു.\nunemployment തൊഴിലില്ലായ്മ nda government rahul gandhi രാഹുല് ഗാന്ധി nda എൻഡിഎ


മകളെ കൊലപ്പെടുത്തിയ അമ്മ അറസ്റ്റില് !\nരാവിലെ പത്രം തുറന്നപ്പോള് കണ്ട വാര്‍ത്ത, മനസ്സിനെ വല്ലാതെ അലോസരപ്പെടുത്തി.എന്തായിരിക്കും ആ അമ്മയെകൊണ്ട് അങ്ങിനെയൊരു ക്രൂരകൃത്യം ചെയ്യിച്ചത് എന്നറിയാനായി വാര്‍ത്തയുടെ വിശദാംശങ്ങളിലേക്ക് കണ്ണോടിച്ചു.അവിടെ കൊലചെയ്ത രീതിയും മറ്റും വിശദമായി വര്‍ണ്ണിച്ചിരിക്കുന്നതല്ലാതെ, മറ്റൊന്നും കണ്ടെത്താനായില്ല. ദിവസങ്ങളോളം ആ വാര്‍ത്ത മനസിനെ മദിച്ചുകൊണ്ടിരുന്നു. അങ്ങിനെയാണ് അവരെ ഒന്നു പോയി കണ്ടാലോ എന്ന ചിന്ത വന്നത്.\nഒരു ക്ലിനിക്കല് സൈക്കോളജിസ്റ്റ് എന്നതിലുപരി ഒരു അമ്മയുടെ വീര്‍പ്പുമുട്ടലുകള് തന്നെയാണ് അവരെ തേടി പോകാന് പ്രേരിപ്പിച്ചത് . സുഹൃത്ത് കൂടിയായ പോലീസ് സൂപ്രണ്ടിന്റെ അനുമതിയോടെ അവരെ കാണാന് ചെന്ന ആദ്യദിവസം, അവര് ഒന്നും മിണ്ടാന് കൂട്ടാക്കിയില്ല.എനിക്കും ഒന്നും ചോദിയ്ക്കാന് തോന്നിയില്ല. വെറുതെ കുറച്ചു സമയം,അവരുടെ അടുത്തിരുന്നു.പതിയെ അവരുടെ കൈയില് പിടിച്ചു. ഒരു നിമിഷം,എന്റെ കൈക്കുള്ളില് ആ കൈകള് വിറകൊള്ളുന്നതും അവരുടെ കണ്ണുകള് ദൃതഗതം ചലിക്കുന്നതും ചുണ്ടുകള് വിതുമ്പാന് ഒരുങ്ങുന്നതും ഞാന് അറിഞ്ഞു.എല്ലാം ഒരു നിമിഷത്തേക്ക് മാത്രം! ഉടനെ അവ ദൃഡമായി. കൂടുതല് നേരം അവിടെ ഇരിക്കാന് എനിക്കും ആവുമായിരുന്നില്ല.\nഎന്നാല്,രണ്ടു ദിവസം കഴിഞ്ഞു വീണ്ടും അവരെ കാണാന് ചെന്നപ്പോള്, എന്നെ പ്രതീക്ഷിച്ചിരുന്ന പോലെ ഒരു തെളിച്ചം അവരുടെ കണ്ണുകളില് മിന്നിമറഞ്ഞത് എന്നിലും പ്രതീക്ഷ ഉണര്‍ത്തി. ഇത്തവണ ഞാന് എന്തെങ്കിലും ചോദിക്കുന്നതിനു മുന്‍പേ അവര്, സംസാരിക്കാനുണ്ടെന്ന് പറഞ്ഞത്, എന്നെയും സുഹൃത്തിനെയും അത്ഭുതപ്പെടുത്തി. ഞങ്ങളെ തനിച്ചു വിട്ടു, സുഹൃത്ത് ഓഫീസ് മുറിയിലേക്ക് പോയി.\nഅവര് മെല്ലെ സംസാരിച്ചു തുടങ്ങി, വളരെ അടുക്കും ചിട്ടയോടും കൂടെ ഓരോന്നായി കണ്മുന്നില് കാണുന്ന പോലെ, വളരെ പതിഞ്ഞ ശബ്ദത്തില് അവര് പറഞ്ഞു തുടങ്ങി....\nമധ്യ തിരുവിതാംകൂറിലെ ഒരു ചെറിയ ഗ്രാമത്തില് നിന്നും തിരുവനന്തപുരത്തേക്ക് വിവാഹം ചെയ്തു എത്തിപ്പെട്ട ഒരു പെണ്‍കുട്ടി.വിവാഹശേഷം ടി ടി സി ക്കു പഠിക്കുകയും അടുത്തുള്ള പ്രൈമറി സ്കൂളില് ടീച്ചര് ആയി ജോലി കിട്ടുകയും ചെയ്തപ്പോള്,ജീവിതം സ്വര്‍ഗ്ഗതുല്യമായി എന്നു വിശ്വസിക്കുകയും സന്തോഷിക്കുകയും ചെയ്തു. സ്നേഹധനനായ ഭര്‍ത്താവും മകളെപ്പോലെ സ്നേഹിക്കുന്ന അദ്ധേഹത്തിന്റെ അമ്മയും! ഒരു സ്ത്രീക്ക്, ജീവിതം സ്വര്‍ഗതുല്യമാവാന് വേറെ എന്താണ് വേണ്ടത്?\nആ സ്വര്‍ഗത്തിലേക്ക് ഒരു മാലാഖക്കുഞ്ഞ് വിരുന്നു വന്നപ്പോള്, ഒരുപാട് സന്തോഷിച്ചു. ജീവിതം സാര്‍ത്ഥകമായി എന്നു കരുതി. എന്നാല് ആ സന്തോഷം അധികകാലം നീണ്ടു നിന്നില്ല. മാസങ്ങള് കഴിഞ്ഞിട്ടും കുഞ്ഞു കമിഴ്ന്നു വീഴുകയോ മുട്ടില് ഇഴയുകയോ ഒന്നുമുണ്ടായില്ല. സ്വാഭാവികം എന്നു എല്ലാവരും പറയുമ്പോഴും മനസ്സില് നിറയെ ആശങ്കകള് ആയിരുന്നു. അവസാനം,ഡോക്ടറില് നിന്നും അറിഞ്ഞ ആ സത്യം ഒരു അശനിപാതം പോലെയായിരുന്നു, ഞങ്ങളുടെ ഓമന മകള്, അവള് ഡൌണ്‍സ്സിന്‍ഡ്രോം ബാധിച്ച കുട്ടിയാണത്രെ !\nകാഴ്ച്ചയില് ഓമനത്വം നിറഞ്ഞ മുഖം.അതിനാല് അങ്ങിനെയൊരു സംശയമേ തോന്നിയിരുന്നില്ല. ആകെ തകര്‍ന്നു പോയ ആ നാളുകളില് ഭര്‍ത്താവിന്റെ സാന്ത്വനം വളരെ വലുത് തന്നെയായിരുന്നു. നമ്മുടെ ജീവിതം ഈ മോള്‍ക്ക് വേണ്ടിയാണ് എന്നായിരുന്നു ശ്രീയേട്ടന് എപ്പോഴും പറഞ്ഞു കൊണ്ടിരുന്നത്. അതുകൊണ്ട് തന്നെ ഇനിയൊരു കുഞ്ഞു വേണ്ടയെന്നും തീരുമാനിച്ചു.അമ്മയുടെ മരണത്തോടെ മോളെ ആരെ ഏല്‍പ്പിക്കും എന്നോര്‍ത്താണ് ജോലി രാജി വെക്കാന് തുനിഞ്ഞത്. അന്ന് ശ്രീയേട്ടനാണ് അതു വിലക്കിയത്. അങ്ങിനെയാണ് രണ്ടു പേരും മാറി മാറി അവധിയെടുത്ത് മോളെ നോക്കാം എന്നു തീരുമാനിച്ചത്. അദ്ദേഹം എല്ലാം മുന്‍കൂട്ടി അറിഞ്ഞിരുന്നുവോ, അല്ലെങ്കില് എന്തിനാണ് അങ്ങിനെയൊക്കെ ചെയ്യിപ്പിച്ചത്?\nമോളുടെ ശാരീരിക വളര്‍ച്ച എന്നിലെ അമ്മയെ വേവലാതിപ്പെടുത്തിക്കൊണ്ടിരുന്നു. പത്തു വയസുള്ളപ്പോള്, പതിനഞ്ചുകാരിയുടെ ശരീരവും അഞ്ചു വയസുകാരിയുടെ മനസുമായി തന്റെ മോള്. ഏറെ ശ്രദ്ധയായിരുന്നു മോളുടെ കാര്യത്തില്, തങ്ങള്‍ക്ക് രണ്ടുപേര്‍ക്കും.\nതന്റെ വേദനകള് കാണുമ്പോള്, ചേര്‍ത്ത് നിര്‍ത്തി എപ്പോഴും ആശ്വസിപ്പിക്കുന്ന ഭര്‍ത്താവായിരുന്നു ശ്രീയേട്ടന്. എന്നാല്, ആ സാന്ത്വനവും പെട്ടന്നണഞ്ഞു പോയി. ഒരു നാള് ഓഫീസില് കുഴഞ്ഞു വീണായിരുന്നു അദ്ധേഹത്തിന്റെ മരണം. ഈ ലോകത്ത് , താനും മോളും ഒറ്റപ്പെട്ടു.എന്തു ചെയ്യണം എന്നറിയാതെ പകച്ചു പോയ നാളുകളില്, അദ്ധേഹത്തിന്റെ വാക്കുകള് തന്നെയായിരുന്നു ജീവിക്കാന്, മോള്‍ക്ക് വേണ്ടി ജീവിക്കാന് പ്രചോദനമായത്.\nനാട്ടിലേക്കു സ്ഥലംമാറ്റം വാങ്ങിപ്പോയത് സഹോദരന്റെ നിര്‍ബന്ധം കൊണ്ടാണ്. ആലോചിച്ചപ്പോള്,ശരിയാണെന്ന് തോന്നിയതിനാലാണ് അങ്ങിനെ ചെയ്തത്. അവിടെ സഹോദരനും കുടുംബവും ഉണ്ടല്ലോ. തനിക്കൊരു താങ്ങായി....\nസ്കൂളില് പോകുമ്പോള് മോളെ തൊട്ടടുത്തു തന്നെയുള്ള സഹോദരന്റെ വീട്ടിലാക്കി, തിരിച്ചു വരുമ്പോള് അവളെയും കൂട്ടി വീട്ടിലേക്ക്..... അങ്ങിനെ ജീവിതം മോള്‍ക്ക് വേണ്ടി മാത്രമായി....\nദിവസങ്ങള് നീങ്ങവേ, ഒരുനാള് മാറിടം തൊട്ടുകാണിച്ചു മോള് വേദനിക്കുന്നു എന്നു പറഞ്ഞപ്പോള് മറ്റൊന്നും ചിന്തിച്ചില്ല. അസ്വഭാവികമായി ഒന്നും കാണാനും കഴിഞ്ഞില്ല. എന്നാല് രണ്ടു നാള് കഴിഞ്ഞു,വീണ്ടും മോള് വേദന പറയുമ്പോള് അവളുടെ കണ്ണുകളില് നിന്നും കണ്ണീര് ഒഴുകുന്നുണ്ടായിരുന്നു. മോളെ പരിശോധിച്ചപ്പോള് ഞെട്ടിപ്പോയി,മാറിടത്തില് നഖക്ഷതങ്ങളും ദന്തക്ഷതങ്ങളും !\nസ്വന്തം വീട്ടില് പോലും എന്റെ മോള് സുരക്ഷിതയല്ല എന്നുള്ള അറിവ് നെഞ്ചില് ഒരു നെരിപ്പോടായി. എന്റെ കണ്ണ് തെറ്റിയാല് മോള് പിച്ചിച്ചീന്തപ്പെടും എന്നത് എന്നെ നിസ്സഹായയാക്കി. അതു കൊണ്ടാണ് ഞാന് തന്നെ അവളെ ഈ ലോകത്തില് നിന്നും രക്ഷപ്പെടുത്തിയത്. വേറെ ഒരു മാര്‍ഗവും എന്റെ മോളെ രക്ഷിക്കാന് ഞാന് കണ്ടില്ല. ഞാന് ചെയ്തത് തെറ്റാണോ? പറയൂ, ഞാന് ചെയ്തത് തെറ്റാണോ?? ബുദ്ധിവളര്‍ച്ചയില്ലാത്ത, ഈ ലോകത്തിന്റെ കപടതകള് തിരിച്ചറിയാനാവാത്ത എന്റെ മോളെ ഈ നരകത്തില് നിന്നും രക്ഷപ്പെടുത്തിയത് തെറ്റാണോ?\nസുഹൃത്തുക്കളേ..... ഇവിടെ ഈ അമ്മക്ക് ഞാന് എന്തു മറുപടിയാണ് കൊടുക്കേണ്ടത്? ഈ അമ്മ തെറ്റുകാരിയോ അല്ലയോ എന്നു പോലും പറയാനാവുന്നില്ലല്ലോ എന്ന നിസ്സഹായവസ്ഥയിലാണ് ഞാനും !\nPosted by കുഞ്ഞൂസ് (Kunjuss) at 7:55 AM\nജെ പി വെട്ടിയാട്ടില് May 2, 2010 at 8:16 AM\nവായിച്ചിട്ട് വളരെ വിഷമം തോന്നി. ഇത് ഭാവനയോ, യാഥാര്‍ഥ്യമോ?\nSapna Anu B.George May 2, 2010 at 8:44 AM\nഒന്നും പറയാനില്ല കുഞ്ചുസ്, മനസ്സു പിടച്ചുപോയി\nപട്ടേപ്പാടം റാംജി May 2, 2010 at 8:55 AM\nഒരു സംഭവ വിവരണം പോലെ നല്ലെഴുത്ത്.\nമരണം അല്ലെങ്കില് കൊലപാതകം ഒരു പ്രശ്നത്തിന് പരിഹാരമാണെന്നു കരുതന്നത് തെറ്റായ തീരുമാനം എന്നാണെനിക്ക് തോന്നുന്നത്. ന്യായീകരിക്കാന് സ്വന്തം സാഹചര്യങ്ങളും നിരത്തും. അതൊരു ശരിയായ വഴിയാണോ? കുറ്റവാളികള്‍ക്ക് അതൊരു അനുകൂല സാഹചര്യം സൃഷ്ടിക്കുന്നു. ഇവിടെ കാര്യങ്ങള് പുറത്തറിഞ്ഞാല് സ്വന്തം ജീവിതത്തിലെ നാണക്കേട് മറ്റുള്ളവര് അറിയും എന്ന ഒരു വെവലാധിയാണ് ഇത്തരം സംഭവങ്ങള് ഉണ്ടാക്കുന്നത്. അല്പം ബുദ്ധിമുട്ട് അനുഭവപ്പെട്ടാലും ചെറിയൊരു പ്രതികരണത്തിന് മുതിര്‍ന്നാല് മറ്റുള്ളവര് കൂടെ ചേരും എന്നത് കാണാതെ പോകുന്നു. പ്രായത്തിനനുസരിച്ചുള്ള വളര്‍ച്ച ഇല്ലെങ്കിലും പത്ത് വയസ്സിന്റെ വളര്‍ച്ച ഉണ്ടല്ലോ. ആ കുട്ടിയില് നിന്ന് വിവരങ്ങള് ചോദിച്ചറിയാന് കഴിയുമായിരുന്നു.\nകൂതറHashimܓ May 2, 2010 at 9:02 AM\nഅരുണ് കായംകുളം May 2, 2010 at 9:49 AM\nഒറ്റ അഭിപ്രായം, മനസ്സില് തൊട്ടു.\nമാണിക്യം May 2, 2010 at 10:47 AM\nബുദ്ധി വളര്‍ച്ച ഇല്ലാത്ത കുട്ടിയെ ആ അമ്മ എങ്ങനെ രക്ഷിക്കും? സമൂഹത്തിനു നേരെ ചോദിക്കണ്ട ചോദ്യം.. ഒരു തരത്തില് മറ്റു രക്ഷസന്മാരില് നിന്നു കുട്ടിയെ രക്ഷിച്ചു..... ആ ജീവന് എടുക്കണമായിരുന്നോ എന്നു ചോദിച്ചേക്കാം,.. ആ അമ്മയുടെ അപ്പോഴത്തെ മാനസീക അവസ്ഥയില് വേണ്ട സംരക്ഷണമോ സുരക്ഷയോ അവര്‍ക്കും കുട്ടിക്കും കിട്ടാനില്ല എന്ന് വന്നപ്പോള് ചെയ്ത കര്‍മ്മം . ...\nചില നേരത്ത് ഈശ്വരന്റെ നിശ്ചയങ്ങള് മനുഷ്യര്‍ക്ക് അളക്കാന് ആവില്ലാ .....\nകഥ പറഞ്ഞ രീതി നന്നായി ...വല്ലാതെ മനസ്സിനെ പിടിച്ചു കുലുക്കുന്ന തീം. പരത്തി പറഞ്ഞു ഗൌരവം ചോര്‍ന്നിട്ടില്ല കൊണ്സണ്‍ട്രേറ്റ് ആണ് .. ഒറ്റ ശ്വാസത്തില് വായിക്കും....\nകുഞ്ഞൂസ്, കഥാകാരി എന്നാ നിലയില് ഇത് ഒരു വിജയം തന്നെ .. മാണിക്യം\nഏ.ആര്. നജീം May 2, 2010 at 11:05 AM\nസമൂഹം മുഴുവന് തെറ്റെന്നു ഉറക്കെ പറഞ്ഞാലും ചില തെറ്റുകള് മറ്റൊരു കോണിലൂടെ നോക്കുമ്പോള് പലപ്പോഴും അതാണ് ശെരി അത് മാത്രമാണ് ശെരി എന്ന് തോന്നിപ്പോകും.. ഇവിടെയും അത് തന്നെ..\nതെറ്റോ ശേരിയോ എന്തുമാകട്ടെ ആ നോവുന്ന മാതൃഹൃദയം മാത്രമേ ഞാനിവിടെ കാണുന്നുള്ളൂ...\nനന്നായി അവതരിപ്പിച്ചിരിക്കുന്നു അഭിനന്ദനങ്ങള്\nManoraj May 2, 2010 at 12:00 PM\nഇത് കഥ മാത്രമാവട്ടെ എന്ന് പ്രാർത്ഥിക്കുന്നു...\nഎഴുത്ത് അത്രക്ക് ഗംഭീരമായി..മനസ്സിൽ തോട്ടു.. ഇത്തരം സംഭവം ഒരെണ്ണം ഞാനും കേട്ടിട്ടുണ്ട്.. പക്ഷെ അവിടെ കുട്ടി ചെറുതല്ലായിരുന്നു.. എന്ന് മാത്രമല്ല.. അവർ അച്ഛന്നും മകളും ഏതാണ്ട് ഭാര്യ ഭർത്താക്കന്മാരെ പോലെ തന്നെ അമ്മയുടെ മുൻപിൽ ജീവിച്ചു എന്നതാണ്.. ഭീകരം അല്ലേ.. പെൺകുട്ടിയുടെ പ്രതികാരമായിരുന്നു അത് അച്ഛനോടുള്ള എന്നാ കേട്ടത്.. ഉള്ളതാണൊ എന്ന് ഉറപ്പില്ല കേട്ടോ\nanilkumar May 2, 2010 at 3:59 PM\nവായിച്ചിട്ട് വളരെ വിഷമം തോന്നി\nSranj May 2, 2010 at 6:15 PM\nഅയ്യോ .. എന്റെ കുഞ്ഞൂസേ രാവിലെ തന്നെ എന്‍റെ സപ്തനാഡികളും തളര്‍ന്നു...ഇത് കഥയായാല് മതിയായിരുന്നു ..\nഎനിക്കൊരു മോളുണ്ടായത്തിന് ശേഷം ഇതുപോലുള്ള വാര്‍ത്തകള് കാണുമ്പോളൊക്കെ ഒരു ഞെട്ടലാണ്...\nപക്ഷെ എത്രയായാലും ഒരു "അമ്മയ്ക്ക്" ഇതെങ്ങനെ സാധിക്കും.. ഇവിടെ തമിഴ്നാട്ടില് പെണ്‍കുട്ടി ആണെന്ന് അറിഞ്ഞാല് കള്ളിചെടിയുടെ പാല് കൊടുത്ത് ജനിച്ച ഉടനെ കൊല്ലുമത്രേ... ആദ്യം വിശ്വസിക്കാന് സാധിച്ചില്ല .. പക്ഷെ ഈയിടെ വന്ന പത്ര വാര്‍ത്ത അതിലും ഭീകരമായിരുന്നു...\nSranj May 2, 2010 at 6:16 PM\nthat link didnt work - here is the link - http://timesofindia.indiatimes.com/india/Infanticide-in-Tamil-Nadu-Twin-girls-killed/articleshow/5103288.cms\n($nOwf@ll) May 2, 2010 at 8:06 PM\nനമ്മുടേത് crual ലോകം.\nബഷീര് പി.ബി.വെള്ളറക്കാട് May 3, 2010 at 1:36 AM\nഎന്ത് പറയണമെന്നറിയില്ല. :(\nജീവനെടുക്കാനധികാരം ജീവൻ തന്നവനു തന്നെ എങ്കിലും ആ അമ്മയ്ക്ക് മുന്നിൽ പറയാൻ വാക്കുകളില്ല.\nപെറ്റ അമ്മ തന്നെ മകളുടെ മാനത്തിനു വില പറയുന്ന ഈ ലോകത്ത് എവിടെയാണു സുരക്ഷിതത്വം പൈതങ്ങൾക്ക് !!\nഹൃദയഹരിയായി ഈ കഥ (കഥ മാത്രമായിരിക്കട്ടെ എന്ന പ്രാർത്ഥനയൊടെ\nശ്രീ May 3, 2010 at 2:06 AM\nഇത് ഒരു കഥ മാത്രമാകട്ടെ എന്ന് ആശിയ്ക്കുന്നു. സമാനമായ സംഭവങ്ങള് ഈ ലോകത്ത് നടക്കുന്നുണ്ടായിരിയ്ക്കാം\nsreeNu Lah May 3, 2010 at 5:01 AM\nപെണ്ണിന്റെ മാനം എന്നത് അവളുടെ ചാരിത്ര്യമാണെന്ന് പുരുഷന് പറഞ്ഞുവച്ചതിനെ അടിവരയിട്ടുറപ്പിക്കുന്ന തരത്തിലാണ് മിക്ക പെണ്ണെഴുത്തുകളും. ചാരിത്ര്യമാണ് പെണ്ണിന്റെ മാനം എന്ന് പറഞ്ഞാല് ഇപ്പോഴത്തെ എല് കെ ജി പിള്ളേരുപോലും ചിരിച്ച്പോകും. ഫെമിനിസമൊക്കെ വളര്‍ന്നിട്ടും ഇത്ര വരയേ എത്തിയുള്ളോ?\nഒഴാക്കന്. May 3, 2010 at 6:45 AM\nകുഞ്ഞൂസ്, ഒന്നും പറയാനില്ല, ഒരു വിങ്ങല്!\nഹംസ May 3, 2010 at 7:48 AM\nകഥ വായിച്ചപ്പോള് സങ്കടമായി.!! കഥ കഥയായി കാണുകയാണെങ്കില് കുഴപ്പം ഒന്നുമില്ല നല്ല കഥ തന്നെ. പക്ഷെ കഥയില് മകളെ കൊല്ലാനുള്ള ന്യായം അംഗീകരിക്കാന് കഴിയുന്നില്ല.!! ഇങ്ങനെ ബുദ്ധി വളരാത്ത മകളെ അമ്മമാര് കൊല്ലാന് തുടങ്ങിയാല്….?\nshajiqatar May 3, 2010 at 10:36 AM\nഹോ കഥയാണല്ലോ അല്ലെ സമാധാനം. നന്നായിട്ട് എഴുതി. ഇപ്പോള് അടുത്ത് നടന്ന സംഭവം അല്ലെ ഒരു മകള് അമ്മയെ തൂങ്ങിമരിക്കാന് സഹായിച്ചത്.ലോകത്ത് എന്തൊക്കെ നടക്കുന്നു.!!\nഎറക്കാടൻ / Erakkadan May 3, 2010 at 10:40 AM\nMohamedkutty മുഹമ്മദുകുട്ടി May 3, 2010 at 11:01 AM\nകഥയായാല് നന്നായി അവതരിപ്പിച്ചു എന്നൊക്കെ പറയാം. എന്നാല് ഈ പോസ്റ്റിന്റെ അവസാനത്തില് വായനക്കാരോടൊരു ചോദ്യമുണ്ട്.അതിനുത്തരം കാണാന് കഴിയുന്നില്ല.അമ്മ ചെയ്തതു ശരിയാണെന്നു പറയാന് കഴിയില്ല.എന്നാല് ഒരു പോംവഴി നിര്‍ദ്ദേശിക്കാനും കഴിയുന്നില്ല.ബുദ്ധി വളരാത്ത കുട്ടി കൂടിയാവുമ്പോള്.....\nഷെബി ഒരു മഴതുള്ളി... May 3, 2010 at 11:42 AM\nഎന്‍റെ മനസ്സ് വല്ലാതെ വേദനിപ്പിച്ചു ഈ കഥ....\nഎന്തൊക്കെയോ എന്നെ അലട്ടുന്നു...\nഎന്തിനോടൊക്കെയൊ അമര്‍ഷം തോനുന്നു....\nനല്ല ആഴമുള്ള കഥ......ആശംസകള്\nഒരു നുറുങ്ങ് May 3, 2010 at 4:33 PM\nധര്‍മസങ്കടം എന്ന് മാത്രമേ എനിക്ക് പറയാനാവുന്നുള്ളു,കുഞ്ഞൂസ്...\nVayady May 3, 2010 at 7:00 PM\n"കുഞ്ഞൂസ്"... നല്ല പേര്. ആ പേരു വിളിക്കുമ്പോള് തന്നെ വല്ലാത്തൊരു അടുപ്പം തോന്നിപ്പോകുന്നു.\nപരിചയപ്പെട്ടതില് ഒരുപാട് സന്തോഷം.\nഈ കഥ മനസ്സിനെ വല്ലാതെ ഉലച്ചു കളഞ്ഞു. വല്ലാത്തൊരു അസ്വസ്ഥത...\nഇതൊരു നടന്ന സംഭവമാണോ അതോ സാങ്കല്‍പ്പികമാണോ?\nകാരണമെന്തായാലും ഒരു ജീവന് ഇല്ലാതാക്കാന് ഒരു മനുഷ്യനും അവകാശമില്ല എന്നാണ് എന്റെ അഭിപ്രായം.\n"മണിമുത്തുകള്" പെറുക്കാനായി ഈ തത്തമ്മ ഇനിയു ഇവിടെ വരും. :)\nകാന്താരിക്കുട്ടി May 3, 2010 at 7:25 PM\nആ അമ്മ ചെയ്തത് ശരിയല്ല എന്നാണെനിക്ക് തോന്നുന്നത്.ഒന്നും അറിവില്ലാത്ത ആപെൺകുട്ടി പിച്ചിച്ചീന്തപ്പെടുമ്പോൾ, അതിനു കാരണക്കാരൻ ആയവനെ നിയമത്തിന്റെ മുൻപിൽ എത്തിക്കുകയായിരുന്നു ആ അമ്മ ചെയ്യേണ്ടിയിരുന്നത്.സ്ത്രീകളെ (കുഞ്നുങ്ങളെപ്പോലും ) കാമക്കണ്ണുകളോടെ നോക്കുന്ന എല്ലാവരെയും അഴിയെണ്ണിക്കണം.അതിനു പകരം ആ കുഞ്ഞ് എന്തു പിഴച്ചു.അവൾക്കും ഈ ഭൂമിയിൽ ജീവിക്കാനുള്ള അവകാശത്തെ പറ്റി ആ അമ്മ മറക്കരുതായിരുന്നു.\nഇതു കഥയാകട്ടെയെന്നു പ്രാർഥിക്കുകയാണു. അമ്മ ചെയ്തത് തെറ്റാണെന്ന് തോനുന്നില്ല . .. നളെ ഈ അമ്മയുടെ കാലം കഴിഞ്ഞാൽ എന്തായിരിക്കും അതിന്റെ അവസ്ഥ .. .. ആരെയാണു ഈ കാലത്ത് വിശ്വസിക്കേണ്ടത് ... നല്ല അവതരണം... ആശംസകൾ..\nMyDreams May 4, 2010 at 5:30 AM\nഇത് എന്റെ അഞ്ഞുമോളെ കുറിച്ച് ആണോ കുഞ്ഞൂസേ എഴുതിയത് എന്ന് തോന്നുന്നു ....\nഇത് വായിക്കുമ്പോള് മനസിലൂടെ ഇതിലെ വരികള് അല്ല ..എന്റെ അഞ്ഞുമോളുടെ മുഖമാണ് ..\nഏഴു വയസില് പതിനാജു വയസിന്റെ വളര്‍ച്ച ....കണ്ണ് പോലും കാണില്ല ആ പാവത്തിന് ..\nഎന്റെ മനസ്സില് ഒരു ഉള്ള ഭയം അല്ലട്ടുന്നു വെങ്ങില് അത് ആ അഞ്ഞുമോളെ കുറിച്ച് മാത്രം ആണ് ..\nഇത് പോലെ അരുതാത്തത് ഒന്നും ഉണ്ടാവല്ലേ ............\nആയിരത്തിയൊന്നാംരാവ് May 4, 2010 at 9:03 AM\nഅമീന് വി സി May 4, 2010 at 12:10 PM\nവായിച്ചിട്ട് വളരെ വിഷമം തോന്നി. ഇത് ഭാവനയോ,\nവഷളന് | Vashalan May 4, 2010 at 8:25 PM\nഅറിയില്ല, എന്താ പറയ്ക?\nvinus May 5, 2010 at 2:18 AM\nആ അമ്മയുടെ കണ്ണിൽ നിന്നു നോക്കിയാൽ തെറ്റു പറയാൻ വയ്യ എന്നാലും ചോദ്യങ്ങൾ ബാക്കിയാവുന്നു .മനസ്സിനെ വിഷമിപ്പിക്കുന്ന ശക്തി ഈ കഥക്കുണ്ട്\nകുഞ്ഞൂസ് (Kunjuss) May 5, 2010 at 6:43 PM\nപ്രകാശേട്ടാ, ചില യാഥാര്‍ത്ഥ്യങ്ങള് ഭാവനയെക്കാള് വിചിത്രമാണ്.\nസപ്ന,റാംജീ, ഹാഷിം,അരുണ്,മാണിക്യം ചേച്ചീ,നജീം,മനോരാജ്,അനില് - വായനക്കും അഭിപ്രായത്തിനും നന്ദി.\nകുഞ്ഞൂസ് (Kunjuss) May 5, 2010 at 6:50 PM\nശ്രന്ജ്, സ്നോഫോള്, ബഷീര്,ശ്രീ , ശ്രീനു, ഒഴാക്കാന്,ഹംസ - എല്ലാവരോടും സ്നേഹത്തിന്റെ ഭാഷയില് എന്റെ നന്ദി അറിയിക്കുന്നു.\nകുഞ്ഞൂസ് (Kunjuss) May 5, 2010 at 6:55 PM\nഷാജി,എറക്കാടന്,ഇക്കാ,ഷെബീ, ഒരു നുറുങ്ങ് - നിങ്ങളുടെ അഭിപ്രായങ്ങള് എന്നും എനിക്ക് പ്രചോദനം....\nകുഞ്ഞൂസ് (Kunjuss) May 6, 2010 at 7:11 PM\nവായാടി - ഈ സന്ദര്‍ശനത്തിനും സൌഹൃദത്തിനും സ്നേഹോഷ്മളമായ നന്ദി.\nകാന്താരിക്കുട്ടി - എന്റെ പ്രിയ സഖിക്കു നന്ദി പറയേണ്ടതില്ലല്ലോ...\nഉമ്മു അമ്മാ, ദിലീജ്, ആയിരത്തിയൊന്നാംരാവ്, അമീന്, വഷളന്, വിനുസ് - എല്ലാവര്‍ക്കും എന്റെ സ്നേഹം നിറഞ്ഞ നന്ദി, എന്റെ ബ്ലോഗില് വന്നതിനും അഭിപ്രായം അറിയിച്ചതിനും.....\nകുമാരന് | kumaran May 11, 2010 at 9:08 AM\nതെച്ചിക്കോടന് May 12, 2010 at 2:35 AM\nഒന്നും പറയുന്നില്ല !\nമുഹമ്മദ് സഗീര് പണ്ടാരത്തില് May 12, 2010 at 11:09 PM\nഇത് കഥയാണ് എന്നു ഞാന് വിശ്വസിച്ചോട്ടെ!വളരെ നല്ല എഴുത്ത്.\nഎന്.ബി.സുരേഷ് May 20, 2010 at 2:25 AM\nഇതൊരു കഥയായിട്ടാണു കുഞ്ഞൂസ് കരുതുന്നതെങ്കില് ഒരുപാട് മുന്നേറാനുണ്ട്, നിരന്തരമുള്ള വയന അ,എഴുത്തിലൂടെ അത് സാധിച്ചെടുക്കാം.\nപക്ഷെ ഇതില് പറയുന്ന സംഭവം, തികച്ചും ഞെട്ടിക്കുന്നതാണോ എന്നു ചോദിച്ചാല് ഞാന് പറയും അല്ല എന്ന്.\nകാരണം, അമമയുടെ മുലകുടിച്ചു കിടക്കുന്ന പിഞ്ചുകുഞ്ഞിനെ എടുത്തുകൊണ്ടുപോയി ബലാല്‍ക്കാരം ചെയ്ത നാടാണിത്. സെമിത്തേരിയിലടക്കം ചെയ്ത യുവതിയുടെ ജഡം മാന്തിയെടൂത്ത് ഭോഗിച്ചവരുടെ നാടാണിത്. ദേഹമാസകലം പൊള്ളലേറ്റ് ആശുപത്രിയില് കിടന്ന പെണ്ണിനെ മാനഭംഗപ്പെടുത്തിയവരുടെ നാടാണിത്.\nഅഛന്റെ മക്കളെ പ്രസവിക്കേണ്ടി വന്ന പെണ്മക്കള്ളുള്ള നാടാണിത്.\nഅഛനാല് ബലാല്‍ക്കാരം ചെയ്യപ്പെടാതിരിക്കാന് അയല്‍വീട്ടില് രാത്രികഴിക്കേണ്ടി വരുന്ന പെണ്മക്കളുടെ നാടാണിത്.\nപക്ഷെ ആ അമ്മയ്ക്ക് കൊല്ലല് മാത്രമായിരുന്നില്ല മാര്‍ഗ്ഗം, കൂടെ കൊണ്ടുനടക്കാമായിരുന്നു.\nഅല്ലങ്കില് അവര്‍ക്കും തീരാമായിരുന്നു. എം.റ്റി. എഴുതിയ സദയം എന്ന സിനിമയില് സത്യനാഥന് എന്ന കഥാപാത്രം ഇത്തരം മാനസിക്കാവസ്ഥയിലാണ്.\nസിമോണ് ദ ബൊവ്വാറിന്റെ ആത്മകഥയില് ലാറ്റിനമേരിക്കന് രാജ്യങ്ങളില് സ്ത്രീകള് പുറത്തിരങ്ങുമ്പോള് അടിവസ്ത്രങ്ങള്‍ക്ക് പകരം ഇരുമ്പു കവചങ്ങള് ധരിക്കുന്നതിനെക്കുറിച്ചെഴുതുന്നുണ്ട്. നമ്മുടെ നാട്ടിലും അത് അനിവാര്യമാണ്.\nപക്ഷെ മാറത്തും ഇരുമ്പു കവചം എങ്ങനെ ധരിക്കും അല്ലെ.\nശരിക്കും CRUEL ....എന്ത് എഴുതാന് ....സൂക്ഷിക്കുക ...മക്കളെ കണ്ണിലെ കൃഷ്ണ മണി പോലെ ...എന്നിരുന്നാലും കൊല്ലരുതായിരുന്നു ...സുഹൃത്ത് ഹംസ പറഞ്ഞ പോലെ " ഇങ്ങനെ ബുദ്ധി വളരാത്ത മകളെ അമ്മമാര് കൊല്ലാന് തുടങ്ങിയാല്….?"...അത് ചെയിതവനെ കൊന്നിരുനെങ്കില് ഒരു പക്ഷെ ഒരു ഞരമ്പ് രോഗിയെ കൊലപ്പെടുത്തി എന്ന് ആശ്വസിക്കാം ആയിരുന്നു ആ അമ്മക്ക് ...അതില് ഒരു നീതി ഉണ്ടായിരുന്നു ...ഒരു അമ്മയ്ക്കും ഒരു കുടുംബത്തിനും ഈ ഗതി ഉണ്ടാവാതിരിക്കട്ടെ എന്ന് മാത്രം പ്രാര്‍ത്ഥന ...\nഹരിയണ്ണന്@Hariyannan May 25, 2010 at 2:02 PM\nഅത് ചെയ്തയാളെ അവരും നിയമവും വെറുതേ വിട്ടോ?\nമാധ്യമങ്ങള് സചിത്രം ഇതാഘോഷിച്ചില്ലേ?\nമുരളിക... May 25, 2010 at 8:14 PM\nകുഞ്ഞൂസേ, ആ വാര്‍ത്ത മനസിനെ ''മദിച്ചു''കൊണ്ടിരിക്കുകയാണോ ഇപ്പോളും?\neuthanasia- ചില രാജ്യങ്ങളില് എങ്കിലും നിയമ വിധേയമാകുന്നത് വെറുതെയല്ല.\nthabarakrahman May 31, 2010 at 10:14 AM\nകുഞ്ഞൂസ് , പിടചിലോടുകൂടിയാണ് ഞാനിതു\nവായിച്ചു തീര്‍ത്തത്. സത്യമായിരിക്കല്ലേയെന്ന\nsiddhy June 2, 2010 at 7:17 AM\nകഥയായാലും ഭാവനായായാലും വായിച്ചപ്പോൾ സങ്കടം തോന്നി . ഇങ്ങനെയൊരു കടും കൈ ചെയ്യുന്ന സമയം ആ അമ്മമനസ്സ് എത്രത്തോളം സങ്കടപ്പെട്ടുകാണും..എന്നാലും അവർ ചെയ്തത് തന്നെയാണ് ശരി ഒരുനിമിഷംകൊണ്ട് സ്വന്തം മകളെ മാംസ തീനികൾ നിറഞ്ഞ ഈ ലോകത്തിൽ നിന്നും രക്ഷപ്പെടുത്തിയല്ലോ....... സമാന സംഭവങ്ങൾ ഇനിയും ഉണ്ടാകാതിരിക്കട്ടെയെന്നു ആശിക്കാം.............\nഅലി June 2, 2010 at 12:19 PM\nകുഞ്ഞൂസ്...(എന്റെ കുഞ്ഞുമോനെ വിളിക്കുന്നതിങ്ങനെയാ)\nഇതു കഥതന്നെയായിരിക്കണേയെന്ന് ആശിക്കുമ്പോഴും ഇതും കണ്മുന്നിൽ കണ്ടു തുടങ്ങിയിരിക്കുന്നല്ലോ എന്നൊരു വ്യഥയും.\nഈ എഴുത്തിന് ഭാവുകങ്ങൾ!\nകുഞ്ഞൂസ് (Kunjuss) June 2, 2010 at 5:33 PM\nഎന്റെ ബ്ലോഗില് വന്നതിനും അഭിപ്രായം അറിയിച്ചതിനും എല്ലാ കൂട്ടുകാര്‍ക്കും എന്റെ നന്ദി!\nAkbar June 3, 2010 at 2:56 AM\nഅമ്മ മകളെയും മകള് അമ്മയെയും കൊന്ന സംഭവങ്ങള് പത്രങ്ങളില് വായിച്ചിട്ടുണ്ട്. ഈ പോസ്റ്റ് മനസ്സില് വേദന ഉന്നര്‍ത്തി.\nജിപ്പൂസ് June 3, 2010 at 5:53 AM\nവായിച്ച് നഖക്ഷതത്തിന്‍റെ ഭാഗത്തെത്തിയപ്പോള് ഉളിലൂടെ ഒരു കൊള്ളിയാന് പാഞ്ഞു പോയി.മനസ്സ് ദാ ഇതെഴുതുമ്പോഴും പിടയുന്നുണ്ട് കുഞ്ഞൂസേ.\nതാങ്ങും തണലുമാകേണ്ടവന് കൂടെയില്ല.ഉറ്റവരെന്ന് കരുതിയവരുടെ ഉള്ളിലുള്ള കുടിലത തിരിച്ചറിയുമ്പോള് ഒരു സാധാ സ്ത്രീയായ ഒരമ്മയുടെ മാനസിക നിലവാരം വെച്ച് അവര് പ്രവര്‍ത്തിച്ചു.അവര് ചെയ്യേണ്ടിയിരുന്നത് അതായിരുന്നില്ലെങ്കിലും...\n'ഗുല്‍മോഹറിലെ ഇന്ദുചൂഢന്മാര്' അഭ്രപാളികളിലല്ലാതെ ഈ ലോകത്ത് നമ്മുടെയൊക്കെ ഇടയില് അവതരിക്കേണ്ട സമയം അതിക്രമിച്ചിരിക്കുന്നു.ദുഷിച്ച ഈ ലോകക്രമത്തെ മാറ്റിയെഴുതാനാവുമോ എന്ന സന്ദേഹം പ്രസക്തമല്ല.ചില ദുഷിച്ച ജന്മങ്ങള്‍ക്ക് പൂര്‍ണ്ണ വിരാമം കുറിക്കാനായേക്കാം.സുരേഷ് മാഷ് കമന്‍റിയ ഒട്ടനവധി സംഭവങ്ങളിലും കാലം ആവശ്യപ്പെടുന്നത് ഇന്ദുചൂഢന്മാരെത്തന്നെയാണ്.\nകാന്താരിക്കുട്ടിയുടേയും ആഥിലയുടേയും കമന്‍റ് പ്രസക്തമാണ്.ആദ്യായിട്ടാണിവിടെ.ഇതൊരു കഥയായി തോന്നുന്നില്ല.ഇത്തരം സംഭവങ്ങളെ സമൂഹ മനസ്സാക്ഷിക്ക് മുന്നില് കൊണ്ട് വരാനുള്ള ശ്രമത്തിന് അഭിനന്ദനങ്ങള്.\nകണ്ണൂരാന് / Kannooraan June 7, 2010 at 9:31 PM\nഎന്റെ ബ്ലോഗിലേക്ക് എതിനോക്കിയതില് സന്തോഷം. പുതിയ പോസ്റ്റുകള്‍ക്കായി കാത്തിരിക്കാം.\nവരയും വരിയും : സിബു നൂറനാട് June 9, 2010 at 2:00 PM\nമനസ്സ് വേദനിച്ചു. എന്ത് പറയണമെന്നറിയാതെ രണ്ടു നിമിഷം ഇരുന്നു പോയി.\nബുദ്ധിമാന്ദ്യം സംഭവിച്ച ഒരു പെണ്‍കുട്ടി ഇത്തരത്തില് പീടനത്തിനു ഇരയായത് ഒരിക്കല് പത്രത്തില് വായിച്ച ഒരോര്‍മ്മ. "പ്രബുദ്ധമായ" കേരളത്തിലാണ് അതും സംഭവിച്ചത്. നമ്മള് ലജ്ജിക്കണം.\nപ്രവീണ് വട്ടപ്പറമ്പത്ത് June 9, 2010 at 9:12 PM\nഹൂ.. വല്ലാതെ അസ്വസ്ഥമാക്കിക്കളഞ്ഞു മനസ്സിനെ..\nmayflowers June 9, 2010 at 11:32 PM\nഅത്തരം കുട്ടികളെയും കൊണ്ട് ജീവിക്കുന്ന അമ്മമാരെ കാണുമ്പോള് അങ്ങേയറ്റം സങ്കടം തോന്നാറുണ്ട്.ഇക്കാലത്ത് ശ്രദ്ധേയമായ ഒരു വിഷയമാണ് കുഞ്ഞൂസ് പുറത്തു കൊണ്ട് വന്നത്.കഥയാണെങ്കിലും.\nSirjan June 11, 2010 at 3:09 AM\nഞാൻ എന്ത് കമന്റാണ് എഴുതുക ?.. മനസ്സ് ആകെ വല്ലാണ്ടായി..\nSULFI June 11, 2010 at 12:57 PM\nഅവസാന ചോദ്യം. അതിനുള്ള മറുപടി ആണ് മനസ്സിനെ മഥിച്ചത്.\nഈ അമ്മയോട് നാം സമൂഹം എന്ത് പറയും?\nആരാണ് അതിനുത്തരം പറയേണ്ടത്? മനസാക്ഷി നഷ്ടപ്പെട്ട സമൂഹമോ?\nഅതോ പിചിചീന്താന് കാത്തിരിക്കുന്ന സമൂഹമോ? ലജ്ജിക്കേണ്ടിയിരിക്കുന്നു നാം?\nഹേമാംബിക June 11, 2010 at 3:17 PM\nഹൃദയസ്പര്‍ശിയായ കഥ. ഇന്ന് നടന്നതും നാളെ നടക്കുന്നതും. എന്നും കാണുന്നതും !\nSERIN / വികാരിയച്ചൻ June 14, 2010 at 12:57 AM\nബുദ്ധിവളര്‍ച്ചയില്ലാത്ത, ഈ ലോകത്തിന്റെ കപടതകള് തിരിച്ചറിയാനാവാത്ത എന്റെ മോളെ ഈ നരകത്തില് നിന്നും രക്ഷപ്പെടുത്തിയത് തെറ്റാണോ?\nഉത്തരം കണ്ടെത്താനാവത്ത ഒരു ചോദ്യവുമായി അവസാനികുന്ന ആ അമ്മയുടെ മനസ്സ് ആർക്കു കാണാം.........\nഈ ലോകത്തിന്റെ അമ്മമാർക്കു എന്ത് ഉത്തരമാകും കൊടുക്കാനാവുന്നത്........\nവളരെ ഹൃദയസ്പർശമായ് കേട്ടോ....\nAbdulkader kodungallur June 15, 2010 at 4:09 AM\nകുഞ്ഞൂസ്, വളരെ ഹ്ര്'ദയസ്പ്ര്'ക്കായി തോന്നി.തിരഞ്ഞെടുത്തവിഷയവും അവതരണവും നന്നായി. ആ കുഞ്ഞു മാറിടത്തില് കണ്ട ദന്തക്ഷതങ്ങളും നഖക്ഷതങ്ങളുമാണ്' നമ്മുടെ സമൂഹത്തിലെ കറുത്ത പാടുകള്.\nബിലാത്തിപട്ടണം / BILATTHIPATTANAM. June 22, 2010 at 11:04 AM\nമനസ്സ് ഉലച്ചു കളഞ്ഞു...\nബിജുകുമാര് June 22, 2010 at 8:24 PM\nലോകം വിചിത്രം. പണ്ടൊക്കെ ഇത്തരം കാര്യങ്ങള് വെളിയില് വരില്ലായിരുന്നു. ഇപ്പോള് മാധ്യമങ്ങള് ധാരാളമായതോടെ എല്ലാം വാര്‍ത്തയായി തുടങ്ങിയെന്നു മാത്രം. മനുഷ്യരില് നിന്നും സംസ്കാരം ഒഴുകിപ്പോയി പകരം ആസക്തി മാത്രം ബാക്കിയാവുന്ന ഈ ആസുരലോകത്തു നിന്നും കുഞ്ഞിനെ രക്ഷപെടുത്തിയ അമ്മയുടെ മാനസികാവസ്ഥയെ എങ്ങെനെ കുറ്റപ്പെടുത്തും?\nNjan June 23, 2010 at 1:10 AM\nബുദ്ധിവളർച്ച ഇല്ലാത്തത് ഒരു വിഷയമേ ആകുന്നില്ല കഥയിൽ..... പക്ഷെ കഥാസാരം മനസിനുണ്ടാക്കിയ വേദന എന്നെ നീററികൊണ്ടിരിക്കുന്നു.....\nlekshmi. lachu June 23, 2010 at 1:20 PM\nsiya July 1, 2010 at 3:11 AM\nആദ്യമായി .ഇത് വഴി വന്നതും ..ആദ്യം കണ്ടതും ക്യാമറ കണ്മിഴിച്ചപോള് എന്നുള്ളതും ആണ് .സത്യം പറഞ്ഞാല് ഞാന് ഒന്ന് ഞെട്ടി .ഇതൊക്കെ നമ്മുടെ നാട്ടില് ഉള്ളത് തന്നെയോ ???അത് കഴിഞ്ഞു ഈ പോസ്റ്റ് വായിച്ചു പറയാന് ഉള്ളത് മുഴുവന് എല്ലാവരുമായി പറഞ്ഞും കഴിഞ്ഞു .ഇനിയും ഇതുപോലെ മനസ് തുറക്കുന്ന പലതും എഴുതുവാനും കഴിയട്ടേ .................ആശംസകള് .തീര്‍ച്ചയായും ഇത് വഴി ഞാന് വരും .\nവായാടി പറഞ്ഞപോലെ ഈ പേര് ''കുഞ്ഞൂസ് ''ഒരു ചെറിയ അടുപ്പം എനിക്കും തോന്നി ...പക്ഷേ ഇതില് പറയുന്നത് മുഴുവന് വലിയ കാര്യവും ആണല്ലോ ?????????????\nSukanya July 2, 2010 at 11:42 PM\nഹൃദയത്തില് തട്ടി. ഓരോരുത്തരും ഓരോരോ വിധത്തില് ചിന്തിക്കുന്നു.\nപക്ഷെ ഈ അമ്മ ഇങ്ങനെ ചെയ്തു. അയാളെ നിയമത്തിനു മുമ്പില്\nകൊണ്ടുവരുത്താം. അല്ലെങ്കില് കൊല്ലാം പക്ഷെ വീട്ടില് ഇല്ലാത്ത\nസുരക്ഷിതത്വം വേറെ എവിടെ കിട്ടാന്?\nSatheesh Sahadevan July 14, 2010 at 1:42 AM\nമക്കൾ പെയ്തുതോരാത്ത മഴക്കാലമാണു....\nവിട്ടുപോയവർ എന്നും ഒർക്കും\nകുഞ്ഞൂസ് എന്ന അമ്മ..\nകുഞ്ഞൂസ് എന്ന അതിജീവനത...\nകുഞ്ഞൂസ് എന്റെ കൂട്ടുകാരിയും\nkallyanapennu July 19, 2010 at 4:33 PM\nഅനുഭവമാണൊ ചേച്ചി ?\nകുസുമം ആര് പുന്നപ്ര July 22, 2010 at 3:15 AM\nശരി മോനെ പോകാം" അവന്റെ കൈകളില് താങ്ങി എഴുന്നേല്‍ക്കുമ്പോള് അറിയാതെ ഒരു കരുത്ത് തന്നിലേക്കും പടരുന്നത്\nശരിയാണ്. നല്ല മക്കള് എന്നും അമ്മക്ക് കരുത്ത് തന്നെയാണ്.\nഭാനു കളരിക്കല് July 27, 2010 at 1:02 AM\nവൈകി വന്നതിനു മാപ്പ് . കണ്ണു നനയിക്കുന്നുന്ട്ട് ഈ എഴുത്ത്.\nhaina July 27, 2010 at 2:17 AM\nഎന്ത് പറയണം എന്നു എനിക് അറിയില്ല.(അച്ഛന് പോകട്ടെ അമ്മെ , അമ്മക്ക് ഞാനുണ്ട് ” വിഷ്ണു പറഞ്ഞു, )\nഗന്ധർവൻ July 28, 2010 at 12:57 AM\nകൈരളി ടിവിയിൽ മാമ്പഴം എനൊരു പരിപാടിയിൽ സുഗതകുമാരി ടീച്ചറീന്റെ ഒരു കവിത ചൊല്ലി കേട്ടു(“കൊല്ലേണ്ടതെങ്ങിനെ” എന്നാണ് കവിതയുടെ പേര് എന്നു തോന്നുന്നു)\nബുദ്ധിമാന്ദ്യം സംഭവിച്ച ഒരു മകളുടെ അമ്മ ചോദിക്കുന്നതാണത്.ഞാനിനി അധികകാലം ജീവിച്ചിരിക്കില്ല.ഞാൻ ഇവളെ ആരെ ഏൽ‌പ്പിച്ചിട്ടു പോകും.അതുകൊണ്ട് ഇവളെ കൊല്ലേണ്ടതെങ്ങനെ എന്നു പറഞ്ഞു തരൂ എന്നാണ് ആ അമ്മ ചോദിച്ചത്.\nആ കവിതയുടെ ശ്രോതാവായി സുഗതകുമാരി ടീച്ചറുമുണ്ടായിരുന്നു.ആ കവിത കേട്ട് ടീച്ചർ കരയുകയായിരുന്നു.ടീച്ചറിന്റെ മുന്നിൽ വന്ന ഒരമ്മയുടെ ചോദ്യം കേട്ട് വിറങ്ങലിച്ചിരുന്ന അവസ്ഥയിൽ എഴുതിയതാണ് ഈ കവിത എന്ന് ടീച്ചർ പറഞ്ഞപ്പോൾ എനിക്കും തോന്നി,\nഈ സമൂഹത്തിൽ ഒരുപാട് അമ്മമാർ ചോദിക്കുന്നുണ്ടാകണം “ഇവളെ കൊല്ലേണ്ടതെങ്ങനെ എന്ന്”\nAnonymous July 28, 2010 at 3:09 AM\nനല്ല എഴുത്ത്.വായിച്ചപ്പൊ സങ്കടം തോന്നി.കഥ മാത്രമാകട്ടെ എന്നഗ്രഹിക്കുന്നു.\nSunil July 30, 2010 at 4:02 AM\nഅവള്‍ക്കു ഒരു കൂടപിറപ്പ് ഉണ്ടായിരുന്നെങ്കില്......\nkvmadhu August 9, 2010 at 9:06 PM\naldbest. njangalude wesitil ee katha kodukuunnu. ethirpillalo.\nആന് August 23, 2010 at 11:19 AM\nവായിച്ചിട്ട് വളരെ വിഷമം തോന്നി..\nകഥ മാത്രമാകട്ടെ എന്നഗ്രഹിക്കുന്നു.


കഷ്ടപ്പാടിന് അഭിവാദ്യങ്ങള്; ഇനിയും കര്‍ശന നടപടികളുണ്ടാവും: പ്രധാനമന്ത്രി – Chandrika Daily\nBy chandrika Saturday November 12, 2016 08:06 am\nകഷ്ടപ്പാടിന് അഭിവാദ്യങ്ങള്; ഇനിയും കര്‍ശന നടപടികളുണ്ടാവും: പ്രധാനമന്ത്രി\nകോബെ, ജപ്പാന്: 500, 1000 രൂപാ കറന്‍സികള് പിന്‍വലിച്ചതിന്റെ പേരില് വേദനയനുഭവിക്കുന്ന ഇന്ത്യക്കാര്‍ക്ക് അഭിവാദ്യമര്‍പ്പിച്ച് പ്രധാനമന്ത്രി നരേന്ദ്ര മോദി. ജനങ്ങള്‍ക്കു മേല് സാമ്പത്തിക അടിയന്തരാവസ്ഥ അടിച്ചേല്‍പ്പിച്ച ശേഷം…\nകോബെ, ജപ്പാന്: 500, 1000 രൂപാ കറന്‍സികള് പിന്‍വലിച്ചതിന്റെ പേരില് വേദനയനുഭവിക്കുന്ന ഇന്ത്യക്കാര്‍ക്ക് അഭിവാദ്യമര്‍പ്പിച്ച് പ്രധാനമന്ത്രി നരേന്ദ്ര മോദി. ജനങ്ങള്‍ക്കു മേല് സാമ്പത്തിക അടിയന്തരാവസ്ഥ അടിച്ചേല്‍പ്പിച്ച ശേഷം സന്ദര്‍ശനം നടത്തുന്ന ജപ്പാനില് വെച്ചാണ് മോദി രാജ്യത്തിന്റെ കഷ്ടപ്പാടിന് അഭിവാദ്യം നേര്‍ന്നത്. കള്ളപ്പണത്തിനെതിരായ പോരാട്ടം ഇവിടെ നിര്‍ത്തില്ലെന്നും ഇനിയും ശക്തമായ നടപടികള് ഉണ്ടാവുമെന്നും മോദി ജപ്പാനിലെ കോബെയില് പറഞ്ഞു.\nജപ്പാനിലെ ഇന്ത്യന് സമൂഹത്തെ അഭിസംബോധന ചെയ്യവെയാണ്, സര്‍ക്കാര് നടപടി കാരണം ജനങ്ങള് വിഷമം നേരിടുന്നുവെന്ന യാഥാര്‍ത്ഥ്യം ഉള്‍ക്കൊണ്ട് പ്രധാനമന്ത്രി പ്രതികരിച്ചത്. നേരത്തെ ബി.ജെ.പി ദേശീയ പ്രസിഡണ്ട് അമിത് ഷാ അടക്കമുള്ളവര് 500, 1000 രൂപാ നോട്ടുകള് പിന്‍വലിച്ചതു കാരണം ജനങ്ങള് ഒരു വിഷമവും നേരിടുന്നില്ല എന്ന് അവകാശപ്പെട്ടിരുന്നു.\n‘എനിക്കറിയാം ഇത് ബുദ്ധിമുട്ടുള്ളതാണെന്ന്. ജനങ്ങള്‍ക്ക് മോദിക്കെതിരെ സംസാരിക്കേണ്ടി വന്നു. എങ്കിലും ഞാന് ജനങ്ങളെ അഭിനന്ദിക്കുന്നു. ചിലര് അഞ്ച് മണിക്കൂറും ആറ് മണിക്കൂറുമൊക്കെ ക്യൂവില് നില്‍ക്കേണ്ടി വരികയും അതിന്റെ കഷ്ടത സഹിക്കുകയും ചെയ്തു.\nസാമ്പത്തിക രംഗത്ത് ഇനിയും കടുത്ത നടപടികള് ഉണ്ടാകുമെന്ന് വ്യക്തമാക്കിക്കൊണ്ടാണ് മോദി പ്രസംഗം അവസാനിപ്പിച്ചത്.


സവാളയുടെ പുറത്തെ കറുത്ത നിറം ബ്ലാക്ക് ഫംഗസിന് കാരണമാകുമോ…? വിദഗ്ദർ പറയുന്നത് | Truevision News\n17Thursday, June 2021\nലക്ഷ്വദ്വീപിൽ സ്വകാര്യ വ്യക്തികളുടെ ഭൂമി ഏറ്റെടുക്കുന്നത് നിർത...\nലക്ഷ്വദ്വീപിൽ സ്വകാര്യ വ്യക്തികളുടെ ഭൂമി ഏറ്റെടുക്കുന്നത് നിർത്തി വെച്ചു\nആർസിസിയിൽ ലിഫ്റ്റ് തകർന്നു വീണ് പരുക്കേറ്റ് ചികിത്സയിലായിരുന്ന യുവതി മരിച്ചു\nപൊലീസ് മേധാവിയാക്കുന്നത് തടയാൻ തച്ചങ്കരിക്കെതിരേ പരേതന്റെ പേരിൽ പരാതി\nസംസ്ഥാനത്ത് അണ്‍ലോക്കിന്റെ ഭാഗമായുള്ള ഇളവുകള് പ്രാബല്യത്തില്\nആന്ധ്രപ്രദേശില് പൊലീസുമായുള്ള ഏറ്റുമുട്ടലില് ആറ് മാവോയിസ്റ്റുകള് കൊല്ലപെട്ടു\nകൊവിഡിന് പുറമേ രാജ്യത്ത് ബ്ലാക്ക് ഫംഗസും ആശങ്ക സൃഷ്ടിക്കുകയാണ്. ഇതിനിടെയാണ് സവാളയുമായി ബന്ധപ്പെടുത്തി ഒരു വാർത്ത പ്രചരിക്കുന്നത്.\nസവാളയുടെ തൊലിയിൽ കാണുന്ന കറുത്ത പദാർത്ഥം ബ്ലാക്ക് ഫംഗസ് പരത്തുന്നു എന്ന രീതിയിലാണ് പ്രചാരണം. സവാള വാങ്ങുമ്പോൾ സൂക്ഷിക്കണമെന്നും, ഫ്രിഡ്ജിനകത്ത് കാണപ്പെടുന്ന അതേ ഫംഗസാണ് സവാളയിലുള്ളത് എന്നുമാണ് പ്രചാരണം.\nഎന്നാൽ സവാളയിലെ കറുത്ത പദാർത്ഥവും ബ്ലാക്ക് ഫംഗസുമായി യാതൊരു ബന്ധവുമില്ല. മണ്ണിൽ സാധാരണയായി കാണപ്പെടുന്ന ആസ്പർ ജില്ലസ് നൈഗർ എന്ന ഫംഗസാണ് സവാളയിൽ കാണുന്ന ഈ കറുത്ത വസ്തു എന്ന് യു.എസ്. ഡിപ്പാർട്ട്മെന്റ് ഓഫ് അഗ്രികൾച്ചർ വ്യക്തമാക്കുന്നു.\nഇതിന് മ്യൂക്കോമൈക്കോസിസുമായി യാതൊരു ബന്ധവുമില്ല. കൂടാതെ ഫ്രിഡ്ജിനകത്ത് ബ്ലാക്ക് ഫംഗസ് രോഗബാധയ്ക്ക് കാരണമാകുന്ന ഫംഗസിന് ജീവിക്കാനാകില്ല എന്നതാണ് മറ്റൊരു വസ്തുത. തീർത്തും വാസ്തവ വിരുദ്ധമായ കാര്യങ്ങളാണ് വ്യാജന്മാർ പ്രചരിപ്പിക്കുന്നത്.\nവില്ലനായി ബ്ലാക്ക് ഫംഗസ് ബാധ ; മദ്ധ്യപ്രദേശില് നാല് പേര് മരിച്ചു\nകിഴങ്ങുവർഗങ്ങൾ എല്ലാം കഴുകി ഉപയോഗിക്കുന്നതുപോലെ, സവാളയും കഴുകി ഉപയോഗിക്കുന്നതാണ് നല്ലത്. കൂടാതെ, ബ്ലാക്ക് ഫംഗസിനെ നിറത്തിന്റെ അടിസ്ഥാനത്തിൽ വേർതിരിക്കുന്നത് കൂടുതൽ ആശയക്കുഴപ്പം ഉണ്ടാക്കുമെന്നും ആരോഗ്യവിദഗ്ധർ അഭിപ്രായപ്പെടുന്നു.\nപരിസ്ഥിതിയില് സ്വാഭാവികമായി കാണപ്പെടുന്ന മ്യൂക്കോമിസൈറ്റുകള് എന്നറിയപ്പെടുന്ന ഒരു കൂട്ടം പൂപ്പലുകളാണ് ബ്ലാക്ക് ഫംഗസിന് കാരണം.\nപ്രമേഹം, രോഗപ്രതലിരോധ ശേഷി കുറഞ്ഞവര് തുടങ്ങിയവരിലാണ് ഇത് പ്രധാനമായും ബാധിക്കുക. ഇത്തരം വ്യക്തികളുടെ സൈനസുകളില് അല്ലെങ്കില് ശ്വാസകോശത്തില് ഫംഗസ് പ്രവേശിക്കുന്നതുവഴി രോഗബാധയുണ്ടാകും.\nഎടച്ചേരി കിണര് അപകടം മൃതദേഹം കണ്ടെടുത്തു\nദേശീയ പാത സ്ഥലമെടുപ്പ് ; പുനരധിവാസം ഫയലില് ഒതുങ്ങിയെന്ന് ആക്ഷേപം\nവനം കൊള്ളക്കെതിരെ യുവമോര്‍ച്ച പ്രക്ഷോഭത്തിലേക്ക് ; വടകരയില് പ്രതിഷേധ ധര്‍ണ്ണ സംഘടിപ്പിച്ചു\nഎടച്ചേരിയില് കിണര് അപകടം : രക്ഷാപ്രവര്‍ത്തനം രണ്ടര മണിക്കൂര് പിന്നിട്ടു\nഅസമില് കുടുങ്ങിയ കൊയിലാണ്ടി സ്വദേശിയായ ബസ് ജീവനക്കാരന് ആത്മഹത്യ ചെയ്തു\nവളയത്ത് ഇന്ന് ആർക്കും കോവിഡില്ല; തൂണേരിയിൽ 23 പേർക്ക് രോഗം\nവാർഡ് മെമ്പർ തുണയായി, വിഷ്ണുമംഗലം സ്കൂളിലെ രണ്ട് വിദ്യാർഥികൾക്ക് പഠനം വഴി മുട്ടില്ല\nപതിവ് തെറ്റാതെ അവരെത്തി ആ കുഞ്ഞു മക്കൾക്ക് പുസ്തകങ്ങളും വർണ്ണ കുടകളുമായി\nപൂർവ വിദ്യാർത്ഥികൂട്ടായ്മ മരുന്നും ഉപകരണങ്ങളും നൽകി\nഎടച്ചേരി കിണർ അപകടം : മണ്ണിനടിയില്‍പ്പെട്ടത് കായക്കൊടി സ്വദേശി\nലക്ഷദ്വീപിലെ മനുഷ്യാവകാശ ലംഘനങ്ങൾക്കെതിരെ രാഷ്ട്രപതിക്ക് കത്തുകൾ അയച്ച് പ്രതിഷേധിച്ചു\nചെങ്ങോടുമലയിലെ മരം മുറിയും അന്വേഷിക്കണം; സമരസമിതി ധര്‍ണ നടത്തി\nകലുങ്ക് നിര്‍മ്മാണത്തിലെ അപാകത: അടിത്തറയിളകി വീട്\nതാലൂക്ക് ആശുപത്രിയിലെ ഭക്ഷണവിതരണ പദ്ധതി പുനരാരംഭിച്ചു\nവനംകൊളള ഗൂഡാലോചന എം.എന് സ്മാരകത്തില്: പ്രഫുല് കൃഷ്ണന്\nവൈദ്യുതി നിലച്ചാലും ഇനി കായണ്ണ പിഎച്ച്‌സിയില് വെളിച്ചമുണ്ടാവും\nആദിവാസി കോളനികളിൽ പേരാവൂർ ട്രൈബൽ മൊബൈൽ യൂനിറ്റിൻ്റെ മെഡിക്കൽ ക്യാമ്പ്\nകെ.സുധാകരൻ സ്ഥാനമേറ്റതിൽ ആഹ്‌ളാദം: ലഡു വിതരണം ചെയ്ത് മണത്തണയിലെ കോൺഗ്രസ് പ്രവർത്തകർ\nസംസ്ഥാനത്ത് ഇന്ന് 13,270 പേര്‍ക്ക് കോവിഡ്-19 സ്ഥിരീകരിച്ചു. 147 മരണങ്ങൾ\nവനം കൊള്ള; കൊട്ടിയൂരിൽ ബിജെപി നിൽപ്പ് സമരം സംഘടിപ്പിച്ചു\nകോവിഡ് പ്രോട്ടോക്കോൾ ലംഘനം;കെപിസിസി ചടങ്ങിനെത്തിയ നൂറോളം പേർക്കെതിരെ പൊലീസ് കേസെടുത്തു\nസംസ്ഥാനത്ത് ബ്ലാക്ക് ഫംഗസിനുള്ള മരുന്ന് തീരുന്നു.\nബ്ലാക്ക് ഫംഗസ് ; താത്കാലിക പരിഹാരമായി കോഴിക്കോട് മെഡിക്കല് കോളജില് മരുന്ന് എത്തി\nഇന്നലെ എത്തിച്ച മരുന്നും തീര്‍ന്നു ; കോഴിക്കോട് മെഡിക്കല് കോളജില് ബ്ലാക്ക് ഫംഗസ് മരുന്ന് ക്ഷാമം തുടരുന്നു\nAccording to experts,Black fungus,the black color,the onion cause,the outside\nEnglish summary: Can the black color of the outside of the onion cause black fungus ...? According to experts\n← വൈകുന്നേരത്തെ കടി പഴംപൊരി ആയല്ലോ.. → കൊടകര കുഴൽപ്പണ കേസ് ; പ്രതികളുടെ വീടുകളിൽ റെയ്ഡ്